open-index/open-wikipedia-markdown huggingface dataset:
สมาคมฟันดาบแห่งประเทศอังกฤษ

**สมาคมฟันดาบแห่งประเทศอังกฤษ** () เป็นองค์กรกำกับดูแล (NGB) ของกีฬาโอลิมปิกสาขาฟันดาบสากลในหมู่เกาะอังกฤษ (ไม่รวมสาธารณรัฐไอร์แลนด์) โดยมีนักฟันดาบสากลประมาณ 10,000 คนในสหราชอาณาจักร และสโมสรฟันดาบสากลกว่า 400 แห่ง ที่มีส่วนร่วมต่อสมาคมฟันดาบแห่งประเทศอังกฤษ

## ประวัติ
ใน ค.ศ. 1902 สมาคมฟันดาบสมัครเล่น (AFA) ได้รับการก่อตั้งขึ้นเพื่อกำกับดูแลกีฬาฟันดาบสมัครเล่นในสหราชอาณาจักร (ซึ่งทางโรงเรียนฟันดาบแห่งประเทศอังกฤษ ที่มีส่วนกำกับดูแลฟันดาบสากลระดับอาชีพไม่ได้ก่อตั้งขึ้นในรูปแบบปัจจุบัน จนกระทั่ง ค.ศ. 1949) อย่างไรก็ตาม ข้อกำหนดสำหรับระดับสมัครเล่นในขณะนี้ได้มีการเลิกล้มไป และในระดับอาชีพที่ได้มีการอนุญาตขึ้นในสหราชอาณาจักร ดังนั้น ใน ค.ศ. 1996 จึงได้มีการเปลี่ยนชื่อเป็นสมาคมฟันดาบแห่งประเทศอังกฤษ

สมาคมฟันดาบสมัครเล่น ได้รวมบทบาททั้งโรงเรียนในประเทศแม่สำหรับประเทศอังกฤษรวมถึงโรงเรียนแห่งชาติ เพียงไม่นานภายหลังจากที่สมาคมฟันดาบแห่งประเทศอังกฤษได้รับการก่อตั้ง และแยกขึ้นมาใหม่ กีฬาฟันดาบสากลของประเทศอังกฤษ ก็ได้รับการก่อตั้งขึ้นเพื่อโรงเรียนในประเทศแม่สำหรับประเทศอังกฤษโดยเฉพาะ เมื่อเวลาผ่านไป ขอบเขตที่จัดเจนของบทบาททั้งสองก็ได้กัดกร่อนลง

อย่างไรก็ตาม การเปลี่ยนแปลงของชื่อ สมาคมฟันดาบแห่งประเทศอังกฤษ และการยอมรับในฝีมือของสมาชิกระดับอาชีพ โรงเรียนฟันดาบแห่งประเทศอังกฤษยังคงดำเนินการก่อนถึง ค.ศ. 1996 ในบทบาทของการให้บริการระบบการฝึกอบรม, การฝึกฝน และสิ่งอำนวยความสะดวกอื่นๆสำหรับผู้ฝึกสอนฟันดาบสากล

## การอุปถัมภ์
ในเดือนมกราคม ค.ศ. 2011 สมาคมฟันดาบแห่งประเทศอังกฤษได้ประกาศการสนับสนุนห้าปีด้วยข้อตกลงมูลค่า 1 ล้านปอนด์จากบีซเลย์กรุ๊ป ซึ่งเป็นผู้เชี่ยวชาญด้านประกันภัยกลุ่มลอยด์ ซึ่งบีซเลย์จะเป็นผู้สนับสนุนหลัก เช่นเดียวกันกับการเป็นผู้รับประกันอย่างเป็นทางการ ของกีฬาฟันดาบสากลประเทศอังกฤษจนถึงสิ้นปี ค.ศ. 2015 เพื่อสร้างเป็นมรดกตกทอดในสาขาการกีฬา

แอนดรู ฮอร์ตัน ซึ่งเป็นผู้บริหารระดับสูงของบีซเลย์กล่าวว่า: “กีฬาฟันดาบได้รวมความมีวินัย, ความคล่องตัว และความแม่นยำ ซึ่งคุณสมบัติเหล่านี้เป็นที่ชื่นชมจากทางบีซเลย์ นอกจากนี้ยังเป็นกีฬาที่เราสามารถทำให้เป็นผลงานที่มีความหมาย ทั้งในระดับการแข่งขันสูงสุด และผ่านทางโรงเรียนฟันดาบทั่วประเทศ” 

การลงทุนดังกล่าวมีส่วนช่วยต่อกองทุนของทีมบริเตนใหญ่ (รวมถึง ความคาดหวังในกีฬาพาราลิมปิก) โดยเดอะเนชันแนลอะคาเดมีได้เพิ่มการมีส่วนร่วมในระดับชุมชนเพื่อการกีฬา, การดำเนินการกีฬาฟันดาบของอังกฤษ รวมถึงรายการเวิลด์คัพ ตลอดจนการตลาดและการอุปถัมภ์ด้านการกีฬา

## การบริหาร
สำนักงานสมาคมฟันดาบแห่งประเทศอังกฤษ ตั้งอยู่ ณ เลขที่ 1 ประตูบารอน 33-35 ถนนรอธส์ไชลด์ ลอนดอน W4 5HT โดยมีประธานคณะกรรมการบริหารปัจจุบัน คือ ปิแอร์ส มาร์ติน

## อ้างอิง

## แหล่งข้อมูลอื่น
* British Fencing
* Beazley British Fencing homepage
* Federation Internationale D'escrime
* BBC Sport - Fencing

หมวดหมู่:กีฬาฟันดาบในโอลิมปิกฤดูร้อน
หมวดหมู่:องค์การที่ก่อตั้งในปี พ.ศ. 2445
เทศบาลเมืองดอนสัก

**ดอนสัก** เป็นเทศบาลเมืองแห่งหนึ่งในอำเภอดอนสัก จังหวัดสุราษฎร์ธานี

## ประวัติ
เนื่องจากเป็นท้องที่ที่อุดมสมบูรณ์ไปด้วยพืชพันธุ์ธัญญาหาร และแร่ธาตุ จึงมีประชากรต่างถิ่นเคลื่อนย้ายมาตั้งบ้านเรือนทำมาหากิน เช่น ทำกิจการประมง ทำสวนยางพารา สวนผลไม้ ทำให้ตำบลดอนสักมีประชากรหนาแน่น การค้าเจริญ รุ่งเรือง เศรษฐกิจโดยร่วมดีขึ้นตามดำดับ พร้อมทั้งยังเป็นที่ตั้งของส่วนราชการและสถานศึกษา ด้วยองค์ประกอบดังกล่าวในปี พ.ศ. 2542 ได้มีพระราชกฤษฎีกาจัดตั้ง เทศบาลตำบลดอนสัก ขึ้น เพื่อความสะดวกในบริหารและการปกครอง ต่อมาเมื่อวันที่ 21 กรกฎาคม พ.ศ. 2555 ได้มีประกาศกระทรวงมหาดไทยเปลี่ยนแปลงฐานะเทศบาลตำบลดอนสักเป็น เทศบาลเมืองดอนสัก

## ภูมิศาสตร์
เทศบาลเมืองดอนสักตั้งอยู่ในท้องที่ตำบลดอนสัก อำเภอดอนสัก จังหวัดสุราษฎร์ธานี อยู่ห่างจากกรุงเทพมหานครทางรถยนต์ 690 กิโลเมตร มีอาณาเขตติดต่อ คือ ทิศเหนือ ติดกับอ่าวไทย ทิศใต้ ติดกับตำบลปากแพรกและตำบลไชยคราม ทิศตะวันออก ติดกับตำบลดอนสัก และทิศตะวันตก ติดกับตำบลชลคราม

ลักษณะของพื้นที่เป็นที่ราบเชิงเขา มีภูเขา ภายในบริเวณเขตเทศบาล มีลำห้วยหลายแห่งและมีลำคลองดอนสักกว้างไหลผ่านกลางตัวเมืองจากทิศตะวันตกไปสู่ทิศตะวันออก พื้นที่ทั่วไปเป็นที่ราบ ส่วนที่ราบสูงมีเพียงเล็กน้อย

พื้นที่ของเขตเทศบาลเมืองดอนสัก ตั้งอยู่ทางทิศตะวันออกของตัวจังหวัดสุราษฏร์ธานี ได้รับอิทธิพลจากลมสรสุมตะวันออกเฉียงเหนือที่พัดผ่านอ่าวไทย และมรสุมตะวันตกเฉียงใต้ จากมหาสมุทรอินเดีย จึงทำให้มีช่วงฤดูฝนที่ยาวนาน ระหว่างเดือนพฤษภาคม ถึง เดือนมกราคม

## การขนส่ง
เทศบาลเมืองดอนสัก มีความสะดวกในการคมนาคมขนส่งติดต่อทั้งภายในเขตเทศบาลและตำบลใกล้เคียง ตลอดจนอำเภอและจังหวัดอื่น ๆ โดยทางรถยนต์และทางเรือ
* ทางรถยนต์ โดยทางหลวงแผ่นดินหมายเลข 4142 ไปอำเภอเมืองสุราษฎร์ธานี อำเภอขนอม 
* ทางเรือ ในเขตเทศบาลเรือโดยสารและมีสถานีรับ – ส่ง ผู้โดยสารถึง 2 สถานี คือ ท่าเรือเฟอร์รี่และท่าเรือซีทรานเฟอร์รี่

## อ้างอิง

## แหล่งข้อมูลอื่น
* เว็บไซต์เทศบาลเมืองดอนสัก

ดอนสัก
หมวดหมู่:อำเภอดอนสัก
ทีมพากย์พันธมิตร

**พันธมิตร** เป็นกลุ่มนักพากย์ชาวไทย มีหัวหน้าทีมพากย์ คือ ปริภัณฑ์ วัชรานนท์ ทำหน้าที่พากย์ภาพยนตร์ต่างประเทศ (ส่วนมากเป็นภาพยนตร์จีน) เอกลักษณ์ของพันธมิตร คือเสียงพูดเปิดเรื่องว่า *ให้เสียงภาษาไทยโดย พันธมิตร* และมุกตลกที่นำเหตุการณ์ปัจจุบันมาเติมแต่งบทพูดอย่างสนุกสนาน ผ่านเอกลักษณ์เสียงพากย์ที่สร้างเสน่ห์ให้แก่ตัวละคร

## ประวัติ
กลุ่มพันธมิตรก่อตั้งเมื่อ พ.ศ. 2538 โดย ปริภัณฑ์ วัชรานนท์ แต่ชื่อพันธมิตรเริ่มคิดมาตั้งแต่ พ.ศ. 2535 ในขณะที่เขาทำงานพากย์ที่ช่อง 3 อยู่ พร้อมหานักพากย์จากที่อื่นมาร่วมด้วย มีความหมายคือ "เราจะไม่เป็นศัตรูกับใคร" เริ่มมีผลงานสร้างชื่อคือ ฟงอวิ๋น ขี่พายุทะลุฟ้า (The Storm Riders) ผลงานสร้างชื่อต่อมา เช่น นักเตะเสี้ยวลิ้มยี่ และ คนเล็กหมัดเทวดา พันธมิตรเป็นที่รู้จักในการพากย์ภาพยนตร์ตลก โดยนำมุกจากกระแสดังจากต่าง ๆ และเหตุการณ์ปัจจุบัน มาใช้ในบทพากย์ ในช่วงแรกเคยนำภาพยนตร์ที่ไม่ใช่ตลกมาใส่มุกตลกด้วย ตัวอย่างเรื่อง เกมนรก โรงเรียนพันธุ์โหด ซึ่งเป็นภาพยนตร์ระทึกขวัญ ฉายเมื่อ พ.ศ. 2543 แต่ช่วงหลังไม่ใส่มุกตลกแก่ภาพยนตร์ที่ไม่ใช่แนวตลกอีกต่อไป ซีรีส์และภาพยนตร์ดรามาจะเน้นการพากย์ที่จริงจังมากขึ้น แสดงอารมณ์ของตัวละครเป็นหลัก ภายหลังทีมพากย์พันธมิตรรับงานพากย์โดยเฉพาะภาพยนตร์ต่างประเทศในเครือสหมงคลฟิล์มและมงคลเมเจอร์ รวมถึงซีรีส์ต่างประเทศและภาพยนตร์จีนที่ออกอากาศทางช่องสถานีโทรทัศน์ต่าง ๆ 

ในปี พ.ศ. 2567 ปริภัณฑ์ วัชรานนท์ ผู้ก่อตั้งทีมพากย์พันธมิตร กล่าวว่ากลุ่มทีมพากย์ฯ จะเลิกกลุ่มทำงานกันหลังจากพากย์มานานกว่า 33 ปี โดยคาดว่าจะเป็นช่วงสงกรานต์ปี พ.ศ. 2568 เหตุผลเนื่องจากได้ทำงานมานานกว่า 33 ปี และอายุมากแล้วจึงขอเที่ยวพักผ่อน โดยผลงานการพากย์ชิ้นสุดท้ายของทางทีมคือภาพยนตร์จีนฟอร์มยักษ์เรื่อง มังกรหยก จอมยุทธ์ผู้ยิ่งใหญ่

## สมาชิกที่ผ่านมา
; หัวหน้าทีมพากย์ 
* ปริภัณฑ์ วัชรานนท์

; นักพากย์ชาย

; นักพากย์หญิง

; รับเชิญ
* ดอม เหตระกูล
* ดวงดาว จารุจินดา
* สันติสุข พรหมศิริ
* ชาคริต แย้มนาม
* สาวิกา ไชยเดช

## ผลงาน
; ภาพยนตร์ฮอลลีวูด

; ภาพยนตร์เอเชีย

; ละครซีรีส์
* พระพุทธเจ้า มหาศาสดาโลก ออกอากาศทางช่องเวิร์คพอยท์
* ศึกสองราชันย์ โปรุส VS อเล็กซานเดอร์ (หรือชื่อใหม่ว่า "โปรุส ศึกสองราชันย์") ออกอากาศทางช่องเวิร์คพอยท์
* เดชนางพญาผมขาว ออกอากาศทางช่อง 9 เอ็มคอตเอชดี
* เล่าจื๊อ จอมปราชญ์แดนมังกร ออกอากาศทางช่อง 9 เอ็มคอตเอชดี
* ฉู่เฉียว จอมใจจารชน ออกอากาศทางช่อง 9 เอ็มคอตเอชดี
* วิหคนครา ออกอากาศทางช่อง 9 เอ็มคอตเอชดี
* กระบี่เย้ยยุทธจักร 2018 ออกอากาศทางช่อง 9 เอ็มคอตเอชดี
* จอมนางเหนือบัลลังก์ ออกอากาศทางช่อง 9 เอ็มคอตเอชดี
* ตำนานนางพญางูขาว ออกอากาศทางช่อง 9 เอ็มคอตเอชดี
* ตำนานลับสามก๊ก ออกอากาศทางช่อง 9 เอ็มคอตเอชดี
* ดาบมังกรหยก ออกอากาศทางช่อง 9 เอ็มคอตเอชดี
* เซียนกระบี่เหนือยุทธภพ ออกอากาศทางช่อง 9 เอ็มคอตเอชดี
* ฯลฯ

; ภาพยนตร์ไทย (ฉบับพากย์ใหม่)

## อ้างอิง

## แหล่งข้อมูลอื่น
* HITSTORY x พันธมิตร : ไขความลับ 'พันธมิตร' ทีมพากย์ระดับตำนาน
* “ทีมพากย์พันธมิตร” เบื้องหลังเสียงไทยที่ใครๆ ก็จำได้ Ft. โต๊ะ-ปริภัณฑ์ | Cinefile
* ณวรา สุวรรณภิงคาร. (2562). กระบวนการกลายเป็นนักพากย์ (Voice Actor) กรณีศีกษา: ทีมพากย์พันธมิตร. คลังปัญญา มหาวิทยาลัยศิลปากร.
* รวมผลงานบางส่วนของทีมพากย์พันธมิตร - บันทึกพากย์ไทย Movie&Series

หมวดหมู่:นักพากย์ชาวไทย
ควอนตัมดอทโซลาร์เซลล์

thumb|right|สปิน-แคสควอนตัมดอทโซลาร์เซลล์ที่สร้างขึ้นโดยกลุ่มซาร์เจนท์ (Sargent Group) มหาวิทยาลัยโตรอนโต แผ่นโลหะบนพื้นผิวด้านหน้ามีการเชื่อมต่อทางไฟฟ้าไปยังแถบชั้นล่าง
**ควอนตัมดอทโซลาร์เซลล์** () เป็นพัฒนาการใหม่ในการวิจัยเซลล์แสงอาทิตย์ที่ใช้จุดควอนตัมเป็นวัสดุไฟฟ้าโซลาร์เซลล์ เมื่อเทียบกับวัสดุส่วนใหญ่ที่รู้จักกันดีอย่างเช่นซิลิคอน, คอปเปอร์ อินเดียม แกลเลียม เซเลไนด์ (copper indium gallium selenide) (CIGS) หรือ CdTe ควอนตัมดอทมีแถบช่องว่าง (bandgaps) ที่มีไว้สำหรับปรับแต่งในหลากหลายช่วงกว้างของระดับพลังงานโดยการเปลี่ยนแปลงขนาดของควอนตัมดอท ซึ่งเป็นไปในทางตรงกันข้ามกับกลุ่มวัสดุที่แถบช่องว่างได้ถูกกำหนดโดยการเลือกองค์ประกอบของวัสดุ คุณสมบัตินี้จะทำให้ควอนตัมดอทน่าสนใจสำหรับโซลาร์เซลล์แบบหลายรอยต่อ (multi-junction solar cells), เมื่อความหลากหลายของระดับพลังงานที่แตกต่างกันถูกนำมาใช้เพื่อแยกพลังงานได้มากขึ้นจากสเปกตรัมแสงอาทิตย์

ประโยชน์ที่อาจเกิดขึ้นจากวิธีการควอนตัมดอทได้นำไปสู่​​การวิจัยอย่างกว้างขวางในภาคสนาม ตัวอย่างแรกที่นำมาใช้คือ ในกระบวนการปลูกฟิลม์บางให้แก่ชั้นผลึกเดี่ยวที่เป็นฐานด้วยลำโมเลกุลแบบเอพพิแท็กซี่ (molecular beam epitaxy)

หมวดหมู่:เซลล์แสงอาทิตย์
นกกินปลี

**นกกินปลี** () เป็นวงศ์ของนกเกาะคอนขนาดเล็ก ใช้ชื่อวิทยาศาสตร์ว่า Nectariniidae

เป็นนกขนาดเล็ก มีความยาวเต็มที่ประมาณ 10-15 เซนติเมตร มีจุดเด่น คือ มีจะงอยปากยาวโค้ง ที่ภายในกลวงเป็นท่อ และมีลิ้นขนาดยาวอยู่ในนั้น ใช้สำหรับดูดกินน้ำต้อยจากดอกไม้เป็นอาหารหลัก บางครั้งอาจจะกินแมลงด้วย และนำไปเลี้ยงดูลูกอ่อน สามารถบินได้ด้วยความรวดเร็ว จึงมีลักษณะคล้ายกับนกฮัมมิงเบิร์ด (Trochilidae) ที่พบในทวีปอเมริกา ความคล้ายคลึงกันเกิดจากวิวัฒนาการเบนเข้าซึ่งเกิดจากวิถีชีวิตการกินน้ำหวานที่คล้ายคลึงกัน

เป็นนกที่มีสีสันสวยงาม ตัวผู้จะมีสีสวยและขนาดตัวใหญ่กว่าตัวเมีย พบกระจายพันธุ์ในซีกโลกที่เรียกว่า โลกเก่า คือ ทวีปยุโรป, แอฟริกา, เอเชีย และทวีปออสเตรเลีย รังทำด้วยเปลือกไม้และใบไม้แขวนห้อยอยู่ปลายกิ่งไม้ ดูรุงรังคล้ายถุงขยะ บางครั้งอาจเข้ามาทำรังในชายคาบ้านของมนุษย์ ตัวเมียเป็นฝ่ายกกไข่และดูแลลูก ขณะที่ตัวผู้จะเป็นดูแลอยู่ข้างนอกและหาอาหารมาป้อนให้

พบทั้งหมด 145 ชนิด ใน 16 สกุล  พบในประเทศไทยได้ 22 ชนิด เช่น นกกินปลีอกเหลือง (*Cinnyris jugularis*), นกกินปลีดำม่วง (*C. asiaticus*) เป็นต้น 

## สกุล
* *[[Chalcoparia]]
* *Deleornis
* *[[Anthreptes]] 
* *Hedydipna
* *[[Anabathmis]]
* *Dreptes
* *[[Anthobaphes]]
* *Cyanomitra
* *[[Chalcomitra]]
* *Leptocoma
* *[[Nectarinia]]
* *Drepanorhynchus
* *[[Cinnyris]]
* *Aethopyga
* *[[Kurochkinegramma]] 
* *Arachnothera

## รูปภาพ

ไฟล์:Bbiko.JPG|นกกินปลีไม่ทราบชนิด
ไฟล์:Olive-backed Sunbird hovering.jpg|นกกินปลีอกเหลืองตัวผู้ ขณะดูดกินน้ำต้อยจากดอกไม้
ไฟล์:Olive-backed Sunbird (Cinnyris jugularis) female.jpg|นกกินปลีอกเหลืองตัวเมีย
ไฟล์:Female purple sunbird nest building..JPG|ลักษณะรังของนกกินปลี


## อ้างอิง

## แหล่งข้อมูลอื่น

* วีดีโอนกกินปลี

หมวดหมู่:นกเกาะคอน
เสน่ห์ เชาว์สุรินทร์

**เสน่ห์ เชาว์สุรินทร์** (26 มกราคม พ.ศ. 2495 – ) เป็นนักฟันดาบสากลชาวไทย ผู้ซึ่งเข้าแข่งขันทั้งประเภทบุคคลและประเภททีม ในรายการเอเป้ที่โอลิมปิกฤดูร้อน 1976 และเคยดำรงตำแหน่งที่ปรึกษา 11 ของบริษัท ท่าอากาศยานไทย จำกัด (มหาชน)

## ประวัติ
เสน่ห์ เชาว์สุรินทร์ ได้เข้าแข่งขันฟันดาบสากลเอเป้ทั้งในประเภทบุคคลและประเภททีม ในโอลิมปิกฤดูร้อน 1976 ร่วมกับนักฟันดาบสากลทีมชาติไทย ซึ่งได้แก่ ทวีวัฒน์ หุราพันธ์ และ สุทธิพงษ์ สันติเทวกุล

ในเดือนกันยายน พ.ศ. 2550 เสน่ห์ เชาว์สุรินทร์ ซึ่งดำรงตำแหน่งรองกรรมการผู้อำนวยการใหญ่ (สายงานอำนวยการ) ได้เป็นหนึ่งในผู้ทำการสมัครชิงตำแหน่งกรรมการผู้อำนวยการใหญ่ บริษัท ท่าอากาศยานไทย จำกัด (มหาชน) โดยทางเว็บไซต์*[[สยามธุรกิจ]]* กล่าวถึงเขาว่า เป็นผู้มีความใจเย็น สุขุมรอบคอม มีวิสัยทัศน์ รวมถึงเป็นนายกสโมสรการท่าอากาศยานแห่งประเทศไทยมา 2 สมัย

ส่วนในปี พ.ศ. 2552 เสน่ห์ เชาว์สุรินทร์ ได้ทำหน้าที่เป็นหัวหน้าคณะทำงานในการศึกษาแนวทางการฟื้นฟูให้แก่ท่าอากาศยานไทย เนื่องจากความไม่สงบทางการเมือง และเดือนตุลาคม ของปีเดียวกันนี้ เขาได้มีส่วนต่อการวางแผนดำเนินงานในส่วนภูมิภาคให้แก่บริษัท ใน พ.ศ. 2553 เสน่ห์ เชาว์สุรินทร์ ได้ทำหน้าที่เป็นตัวแทนจากท่าอากาศยานไทย โดยเป็นประธานในการพิจารณาเจรจาต่อยูเอชกรุ๊ป เพื่อขอปรับแก้สัญญาว่าจ้าง ที่ซึ่งเขาได้ลาออกจากตำแหน่งกรรมการโรงแรมท่าอากาศยานสุวรรณภูมิ

เสน่ห์ เชาว์สุรินทร์ เกษียณอายุราชการใน พ.ศ. 2555 โดยมีงาน​เลี้ยง​เกษียณอายุราช​การ​ที่จังหวัดเชียงใหม่ ตำแหน่งสุดท้ายที่เขาดำรงก่อนเกษียณคือ ที่ปรึกษาระดับ 11 ซึ่งมี ม.ล.ปนัดดา ดิศกุล ผู้ว่าราชการจังหวัดเชียงใหม่เป็นประธาน

## อ้างอิง

## แหล่งข้อมูลอื่น
* กีฬาและสถิติ - Welcome to Olympic Committee Of Thailand 
* คาดเที่ยวบินตปท.สู่เชียงใหม่กลับมาคึกคักช่วงไฮซีซั่น 
* ภาพนักดาบไทยที่อิหร่านเมื่อ 35 ปีมาแล้ว
* คณะผู้บริหาร ทอท.

หมวดหมู่:นักฟันดาบสากลชาวไทย
หมวดหมู่:นักกีฬาโอลิมปิกทีมชาติไทย‎
หมวดหมู่:นักฟันดาบสากลในโอลิมปิกฤดูร้อน 1976
หมวดหมู่:ผู้ฝึกศิลปะการต่อสู้จากจังหวัดเชียงใหม่
เออเรอบรู

**เออเรอบรู** () เป็นเมืองเอกของมณฑลเออเรอบรู ประเทศสวีเดน มีประชากร 107,038 คน ในปี ค.ศ. 2010 ตั้งอยู่บนฝั่งตะวันออกของทะเลสาบเยลมาเรน เป็นสถานที่มีการประชุมครั้งสำคัญหลายครั้ง รวมทั้งการประชุมแห่งชาติใน ค.ศ. 1810 ซึ่งเป็นการรับเลือกมกุฎราชกุมารแห่งสวีเดน ซึ่งต่อมาภายหลังได้ครองราชย์เป็นพระเจ้าชาร์ลที่ 14

## อ้างอิง

หมวดหมู่:เมืองในประเทศสวีเดน
เย็ลมาเริน

**เย็ลมาเริน** () เป็นทะเลสาบใหญ่เป็นอันดับ 4 ของประเทศสวีเดน ตั้งอยู่ติดกับทะเลสาบแมลาเริน สามารถเชื่อมต่อกับกรุงสต็อกโฮล์มผ่านทางคลองเย็ลมาเรอ ทะเลสาบมีความยาว 63 กิโลเมตร กว้างราว 20 กิโลเมตร มีความลึกเฉลี่ย 6 เมตร มีพื้นผิว 485 ตารางกิโลเมตร มีเมืองเออเรอบรูตั้งอยู่ริมฝั่ง มีงานเทศกาลดนตรีจัดใกล้ทะเลสาบหลายเทศกาล

## อ้างอิง

หมวดหมู่:ทะเลสาบในประเทศสวีเดน
ศรานุวัฒน์ นุศาสตร์สังข์

**ศรานุวัฒน์ นุศราสตร์สังข์** เกิดที่จังหวัดร้อยเอ็ด เริ่มต้นสายฟุตบอลอาชีพจากผลผลิต Academy ชลบุรีเอฟซี ของโรงเรียนอัสสัมชัญศรีราชา ปี 2522 (ทีมเยาวชนชลบุรี เอฟซี U18) รุ่นเดียวกับ พิภพ อ่อนโม้, จักรพันธ์ ปั่นปี, อภิชาติ ยนไธสง, สุจินต์ นาคนายม,  ชวฤทธิ์ เขียวชอุ่ม, นิติพงษ์ ไสยสิทธิ์ ปัจจุบันเป็นหัวหน้าผู้ฝึกสอนให้กับยโสธร ในไทยลีก 3 โดยเคยเป็นหัวหน้าผู้ฝึกสอนให้กับสี่แคว ซิตี้ มาก่อน

## อ้างอิง

หมวดหมู่:นักฟุตบอลชายชาวไทย
หมวดหมู่:ผู้จัดการทีมฟุตบอลชาวไทย
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลทีโอที
หมวดหมู่:ผู้เล่นสโมสรฟุตบอลจัมปาศรี ยูไนเต็ด
หมวดหมู่:ผู้เล่นสโมสรฟุตบอลราชวิถี
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลคัสตอม ยูไนเต็ด
หมวดหมู่:ผู้เล่นสโมสรฟุตบอลขอนแก่น
หมวดหมู่:ผู้เล่นสโมสรฟุตบอลกระบี่
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:ผู้เล่นสโมสรฟุตบอลยาสูบ
หมวดหมู่:นักฟุตบอลจากจังหวัดร้อยเอ็ด
วัดป่าอนาลโย

วัดป่าอนาลโย (อังกฤษ:Wat Pah Analayo) เป็นวัดไทยสังกัดธรรมยุติกนิกายในประเทศเยอรมนี จดทะเบียนสมาคมในประเทศเยอรมันโดยใช้ชื่อ Buddhistischer Verein NRW e.V.ตั้งขึ้นเพื่อให้พุทธศาสนิกชนในเยอรมันทั้งชาวไทยและชาติต่าง ๆ ที่สนใจในพระพุทธศาสนาในประเทศเยอรมนีได้มีโอากาสเข้ามาศึกษาพระพุทธศาสนา

## ที่ตั้ง
วัดป่าอนาลโย ตั้งอยู่ที่ ถนนอิมโบเด้นเลขที่ 13 รหัสไปรษณีย์ 51570 เมืองวินเด็ค ประเทศเยอรมนี () 

## ประวัติ
วัดป่าอนาลโยถือว่าเป็นวัดไทยสังกัดธรรมยุติกนิกาย ที่ที่ชื่อว่าเก่าแก่ของประเทศเยอรมัน โดยการบุกเบิกโดยท่านพระอาจารย์ชัชวาลย์ สุภทฺโท ซึ่งปัจจุบันก็คือเจ้าอาวาสแห่งนี้ โดยเริ่มตั้งแต่ ปี พ.ศ. 2532 โดยการเดินทางมาประเทศเยอรมนีเพื่อมาเยี่ยมพี่สาวแต่อยู่ได้ไม่นานเพราะปัญหาเรื่องวีซ่า ภายหลังพุทธศาสนิกชนชาวไทยได้นิมนต์ท่านมาประเทศเยอรมนีอีกครั้งที่กรุงเบอร์ลินในปี พ.ศ. 2535 และได้จำพรรษาที่เมืองฮัมบวร์ค และในปีต่อมาท่านก็ได้รับนิมนต์ให้มาจำพรรษาที่เมืองดอร์ทมุนท์ พุทธศานิชกที่เมืองดอร์ทมุนท์ให้ความสนใจในพุทธศาสนาและอยากให้ท่านสร้างวัดขึ้นที่เมืองนี้ จึงเริ่มตั้งสมาคมพุทธในแคว้นนอร์ทไรน์เวสฟาเล่น (Buddhistischer Verein NRW e.V.) เลขทะเบียนสมาคมที่ VR.4416 เพื่อให้การตั้งวัดถูกต้องตามกฎหมายของประเทศเยอรมนี หลังจากนั้นท่านได้เช่าบ้านอยู่ชั่วคราวเพื่อเก็บเงินสะสมซื้อที่ดินสร้างวัดและ ในปี พ.ศ. 2545 ท่านได้เก็บรวมรวมเงินได้จำนวนหนึ่งและได้ซื้อที่เพื่อสร้างวัดที่เมืองวินเด็คโดยซื้อที่ดินได้ 2 แปลงประมาณ 1 ไร่ และที่ดินสำหรับบริเวณสวน 1 แปลง 2 ไร่ รวมที่ดินทั้งหมดประมาณ 3 ไร่ และในวันที่ 9 ตุลาคม พ.ศ. 2546 ทำพิธีวางศิลาฤกษ์เพื่อปลูกสร้างตัวอาคาร หลังจากนั้น 1 ปี เริ่มการก่อสร้างตัวอาคารซึ่งเป็นอาคารอนกประสงค์ 2 ชั้น พื้นที่ใช้สอยประมาณ 282 ตรม.แล้วเสร็จในปี พ.ศ. 2548 และในวันที่ 13 พฤษภาคม พ.ศ. 2550 ได้จัดพิธีผูกพัทธสีมาฝั่งลูกนิมิตโดยมีพระธรรมเมธาจารย์ (อิ่ม อรินฺทโม) วัดโสมนัสราชวรวิหาร ให้ความอนุเคราะห์ เรื่องการจัดงานผูกพัทธสีมาฝังลูกนิมิต งานนี้ถือว่าเป็นครั้งแรกที่มีขึ้นในประเทศสหพันธ์สาธารณรัฐเยอรมนี โดยมีสมเด็จพระวันรัต (จุนท์ พฺรหฺมคุตฺโต)  วัดบวรนิเวศราชวรวิหาร ขณะดำรงสมณศักดิ์ที่พระพรหมมุนี เป็นประธาน

## ลำดับเจ้าอาวาส
* พระครูวิศิษฏ์ภาวนาวิธาน วิ. (ชัชวาลย์ สุภทฺโท) (พ.ศ. 2548 - ปัจจุบัน)

## อ้างอิง
* เว็บไซต์วัดป่าอนาลโย 

## ดูเพิ่ม
* รายชื่อวัดไทยในต่างประเทศ

ป่าอนาลโย
ป่าอนาลโย
หมวดหมู่:ความสัมพันธ์ไทย–เยอรมนี
หมวดหมู่:สิ่งก่อสร้างในรัฐนอร์ทไรน์-เว็สท์ฟาเลิน
หมวดหมู่:ศาสนสถานในประเทศเยอรมนี
เจ้าอุปราช (บุญทวงษ์)

**เจ้าอุปราช (บุญทวงษ์)** [บุน-ทะ-วง] เป็นเจ้าอุปราชนครเชียงใหม่ในรัชสมัยพระเจ้าอินทวิชยานนท์ เจ้าผู้ครองนครเชียงใหม่องค์ที่ 7 ถือเป็นเจ้าอุปราชที่มีบทบาทสูงเทียบเจ้าผู้ครองนครเชียงใหม่ เพราะสามารถยกเลิกคำสั่งของเจ้าผู้ครองนครเชียงใหม่ได้ จนมีการกล่าวว่าหากเจ้าอุปราช (บุญทวงษ์) ยังมีพระชนม์อยู่ การแทรกแซงจากสยามจะกระทำได้ยากยิ่ง

## พระประวัติ
**เจ้าบุญทวงษ์** เป็นโอรสในพระยาราชวงศ์ (มหาพรหมคำคง) กับแม่เจ้าคำหล้า และมีศักดิ์เป็นหลานของพระยาคำฟั่น เจ้าผู้ครองนครเชียงใหม่ องค์ที่ 3 มีราชอนุชาและราชขนิษฐา ร่วมราชบิดา 16 พระองค์ มีพระนามตามลำดับ ดังนี้
* พระเจ้าอินทวิชยานนท์ พระเจ้านครเชียงใหม่ องค์ที่ 7
* เจ้าอุปราชบุญทวงษ์ เจ้าอุปราชนครเชียงใหม่ - 
* เจ้าราชภาติกวงศ์ น้อยเทพวัง เจ้าราชภาติกวงศ์นครเชียงใหม่
* เจ้าน้อยไชยลังกา
* เจ้าหญิงฟองนวล
* เจ้าหญิงดวงเทพ
* เจ้าหญิงบุญฝ้าย
* เจ้าหญิงคำทิพย์
* เจ้าน้อยไชยวงศ์
* เจ้าดวงทิพย์ - เจ้าปู่ใน "เจ้าทิพย์สมาตย์ ณ เชียงใหม่" "คุณหญิง เจ้าฉมชบา (ณ เชียงใหม่) วรรณรัตน์" "เจ้าวัฒนา (ณ เชียงใหม่) โชตนา"
* เจ้าบุญสม
* เจ้าหญิงบัวใส
* เจ้าหญิงบัวเที่ยง
* เจ้าหญิงกาบเมือง
* เจ้าน้อยอ๋อ
* เจ้าหญิงแว่นคำ

### โอรส
เจ้าบุญทวงษ์ สมรสกับเจ้าฟองแก้ว มีโอรส 4 พระองค์ คือ
* เจ้าสิงห์โต
* เจ้าโสรส
* เจ้าราชบุตร (คำตื้อ)
* เจ้าแสงเมือง

## กรณียกิจ
เจ้าบุญทวงษ์ มีบทบาทในการช่วยพระเชษฐาปฏิบัติพระภารกิจเมื่อครั้งยังมิได้ดำรงตำแหน่งเจ้าผู้ครองนครเชียงใหม่ กระทั่งในปี พ.ศ. 2416 พระเจ้าอินทวิชยานนท์ ได้รับโปรดเกล้าฯ แต่งตั้งเป็นเจ้าผู้ครองนครเชียงใหม่ ต่อมาเจ้าหลวงได้มอบหมายให้เจ้าบุญทวงษ์ นำเครื่องบรรณาการไปถวายที่สยาม จึงได้รับพระมหากรุณาธิคุณพระบาทสมเด็จพระจุลจอมเกล้าเจ้าอยู่หัว โปรดเกล้าฯ แต่งตั้งเป็น "เจ้าอุปราช" ในปี พ.ศ. 2416 ภายหลังจากที่พระเจ้าอินทวิชยานนท์ ได้รับโปรดเกล้าฯ เป็นเจ้าหลวงแล้ว 6 เดือน

ในตำแหน่งเจ้าอุปราชนั้น เจ้าบุญทวงษ์ ได้ปฏิบัติหน้าที่เสมือนเป็นเจ้าหลวงองค์ที่ 2 ปฏิบัติหน้าที่แม่ทัพในยามสงคราม เป็นผู้อำนวยการรักษาความสงบในอาณาจักรยามสงบ และเป็นหัวหน้าคณะลูกขุนตุลาการพิจารณาโทษ

เจ้าอุปราช (บุญทวงษ์) ถึงแก่กรรมในปี พ.ศ. 2425

## ราชตระกูล



## อ้างอิง

## แหล่งข้อมูลอื่น
* ปราณี ศิริธร ณ พัทลุง. **เพ็ชร์ล้านนา**. (ครั้งที่ 2) เชียงใหม่ :ผู้จัดการ ศูนย์ภาคเหนือ, 2538.
* สมหมาย เปรมจิตต์, สถาบันวิจัยสังคม มหาวิทยาลัยเชียงใหม่. **ตำนานสิบห้าราชวงศ์ (ฉบับสอบชำระ) **. เชียงใหม่: มิ่งเมือง, 2540.
* ศักดิ์ รัตนชัย. **พงศาวดารสุวรรณหอคำนครลำปาง (ตำนานเจ้าเจ็ดพระองค์กับหอคำมงคล ฉบับสอบทานกับเอกสารสืบค้น สรสว.ลำปาง) **.
* เจ้าวงศ์สัก ณ เชียงใหม่, คณะทายาทสายสกุล ณ เชียงใหม่. **เจ้าหลวงเชียงใหม่**. กรุงเทพฯ: อมรินทร์พริ้นติ้ง แอนด์ พับลิชชิ่ง จำกัด (มหาชน), 2539.
* คณะทายาทสายสกุล เจ้าหลวงเมืองพะเยา, สถาบันศิลปวัฒนธรรมโยนก. **ครบรอบ 100 ปี แม่เจ้าทรายมูล (มหาวงศ์) ไชยเมือง และประวัติสายสกุลเจ้าหลวงเมืองพะเยา พุทธศักราช 2387 - 2456**. พะเยา :บ.ฮาซัน พริ้นติ้ง จก., 2546
* นงเยาว์ กาญจนจารี. **ดารารัศมี : พระประวัติพระราชชายา เจ้าดารารัศมี**. เชียงใหม่ :สุริวงศ์บุ๊คเซนเตอร์, 2539.

หมวดหมู่:เจ้าอุปราชนครเชียงใหม่
หมวดหมู่:สกุล ณ เชียงใหม่
หมวดหมู่:เจ้าอุปราช
หมวดหมู่:เจ้านายฝ่ายเหนือ
อุปราช (บุญทวงษ์)
เจ้าราชบุตร (น้อยดาวแก้ว ณ ลำพูน)

**เจ้าราชบุตรดาวแก้ว** หรือ **เจ้าน้อยดาวแก้ว** (พ.ศ. 2409 – 20 กรกฎาคม พ.ศ. 2444) เป็นราชบุตรในเจ้าดาราดิเรกรัตนไพโรจน์ เจ้าผู้ครองนครลำพูน องค์ที่ 7 กับแม่เจ้าบุเทวี

## พระประวัติ
เจ้าน้อยดาวแก้ว เป็นราชบุตรองค์ที่ 7 ในเจ้าหลวงดาราดิเรกรัตน์ไพโรจน์ เจ้าผู้ครองนครลำพูน กับแม่เจ้าบุ เกิดเมื่อปี พ.ศ. 2409 เมื่อเยาว์วัยได้บรรพชาเป็นสามเณร และเข้าศึกษาที่วัดพระเจดีย์หลวง จนสำเร็จการศึกษาจึงได้ลาสิกขาออกมาอาศัยอยู่กับเจ้าบิดา

เจ้าน้อยดาวแก้ว ได้เข้ารับราชการเป็นเสมียนคลัง เมื่อปี พ.ศ. 2422 และในปี พ.ศ. 2430 ได้ไปรับราชการเป็นข้าหลวงกองแผน ไปตรวจเขตแดน หลังจากกลับจากตรวจเขตแดนก็ได้ลาออกจากหน้าที่ราชการ และในปี พ.ศ. 2436 ได้รับพระราชทานสัญญาบัตรเป็น **"[[เจ้าราชบุตร]]"** ชื่อว่า "เจ้าราชบุตรดาวแก้ว" และได้รับพระราชทานเครื่องราชอิสริยาภรณ์ วิจิตราภรณ์ 1 ดวง กับเครื่องยศ คือ พานเงิน เครื่องในเงินถมยาเขียว คนโทเงินถมดำ กระโถนเงินถมดำ และกลับไปรับราชการที่นครลำพูน

ในปีถัดมาได้รับแต่งตั้งให้รับราชการทหารประจำนครลำพูน และได้รับพระราชทานเหรียญรัชฎาภิเศก เหรียญประพาศมาลา ในปี พ.ศ. 2441 จนกระทั่งในปี พ.ศ. 2443 ได้รับแต่งตั้งเป็นเสนาทหารยศชั้น ตรี

เจ้าราชบุตรดาวแก้ว ป่วยด้วยโรคฝี ในปลายปี พ.ศ. 2443 และถึงแก่กรรมเมื่อวันที่ 20 กรกฎาคม พ.ศ. 2444 เวลาทุ่มเศษ และมีพิธีศพตามประเพณีเมื่อวันที่ 25 กรกฎาคม พ.ศ. 2444

## เครื่องราชอิสริยาภรณ์

* พ.ศ. 2441 – 80px เหรียญรัชฎาภิเศกมาลา
* พ.ศ. 2441 – 80px เหรียญประพาสมาลา

## พงศาวลี



## อ้างอิง

หมวดหมู่:เจ้านายฝ่ายเหนือ
หมวดหมู่:เจ้าราชบุตร
หมวดหมู่:สกุล ณ ลำพูน
หมวดหมู่:ราชโอรสและราชธิดาในเจ้าผู้ครองนครลำพูน องค์ที่ 7
หมวดหมู่:ผู้ได้รับเครื่องราชอิสริยาภรณ์ บ.ม.
หมวดหมู่:เสียชีวิตจากฝีดาษ
หมวดหมู่:ราชโอรสในเจ้าผู้ครองนครฝ่ายเหนือ‎
มาสค์ไรเดอร์โอส เดอะมูวี่ WONDERFUL โชกุนและคอร์เมดัลทั้ง 21

**มาสค์ไรเดอร์โอส เดอะมูวี่ วันเดอร์ฟูล โชกุน และคอร์เมดัลทั้ง 21** () เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี ซีรีส์เรื่องมาสค์ไรเดอร์โอส เริ่มออกฉายในประเทศญี่ปุ่นเมื่อวันที่ 6 สิงหาคม ค.ศ. 2011 ในระบบ3 มิติ พร้อมกับภาพยนตร์เรื่อง ขบวนการโจรสลัด โกไคเจอร์ เดอะมูฟวี่ ผจญเรือผีจากฟากฟ้า

## มาสค์ไรเดอร์ที่ปรากฏ
### มาสค์ไรเดอร์โอส บราคาวานิคอมโบ
:*ส่วนสูง: 198 ซม.
:*น้ำหนัก: 90 กก.
:*พลังชก: 6 ตัน
:*พลังเตะ: 15 ตัน
:*ระดับการกระโดดสูง: 90 เมตร
:*ระดับการวิ่ง: 100 เมตร / 5.8 วินาที

## เพลงประกอบ
;เพลงประกอบ
*
**เนื้อเพลงโดย: Shoko Fujibayashi
**ประพันธ์โดย & เรียบเรียงโดย: Shuhei Naruse
**ศิลปิน: Ken Matsudaira feat. Eiji & Ankh (Shu Watanabe & Ryosuke Miura)

## อ้างอิง

## แหล่งข้อมูลอื่น
*Official website for ''The Shogun and the 21 Core Medals'' & *[[Kaizoku Sentai Gokaiger The Movie: The Flying Ghost Ship|Gokaiger: The Flying Ghost Ship]]*
*''The 21 Leading Actors and Core Medals'' 

หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์มาสค์ไรเดอร์
หมวดหมู่:ภาพยนตร์ญี่ปุ่น 3 มิติ
หมวดหมู่:ภาพยนตร์เดินทางข้ามเวลา
มาสค์ไรเดอร์โฟร์เซ เดอะมูวี่ Everyone, Space is here!

**มาสค์ไรเดอร์โฟร์เซ เดอะ มูฟวี่ Everyone, Space is here!** () เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี ซีรีส์เรื่องมาสค์ไรเดอร์โฟร์เซ เริ่มออกฉายในประเทศญี่ปุ่นเมื่อวันที่ 4 สิงหาคม ค.ศ. 2012 พร้อมกับภาพยนตร์เรื่อง โทคุเมย์ เซนไท โกบัสเตอร์ส THE MOVIE จงปกป้อง โตเกียวเอเนอร์ทาวเวอร์ ไว้ให้ได้!

## เนื้อเรื่อง

## ตัวละคร
### OSTO Legacy
;จิเอบะ ฮารุมิ (冴葉 晴海)
;ชิโรยามะ ชิซุกะ (白山 静)
### สหพันธ์อลิเซีย
;อิงกะ บลิงก์ (インガ・ブリンク)

## เพลงประกอบ
;เพลงประกอบ
* "Voyagers"
** เนื้อเพลงโดย: Shoko Fujibayashi
** ประพันธ์โดย & เรียบเรียงโดย: COZZi
** ศิลปิน: 

## อ้างอิง

## แหล่งข้อมูลอื่น
*Official website for ''Space, Here We Come!''  & *[[Tokumei Sentai Go-Busters the Movie: Protect the Tokyo Enetower!|Go-Busters: Protect the Tokyo Enetower!]]*

หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์มาสค์ไรเดอร์
ลี้ชิวจุ้ย

**ลี้ชิวจุ้ย** หรือ **หลี่ชิวสุ่ย** () ลี้ชิวจุ้ย เป็นตัวละครจากเรื่อง 8 เทพอสูรมังกรฟ้า เป็นศิษย์น้องลำดับที่ 3 ของ **สำนักเสี่ยวเหยา** โดยเป็นศิษย์น้องของ บ้อไง้จื้อ (อู๋หยาจื่อ) และ นางเฒ่าทาริกา (เทียนซานถงเหล่า) นอกจากนี้ยังเป็นมารดาของเฮ้ง (หวัง) ​ฮูหยิน และเป็นยายของเฮ้งอี้เหงียน (หวังหยูหยาน) อีกด้วย

ในบรรดาศิษย์**สำนักเสี่ยวเหยา**ทั้งหมด บ้อไง้จื้อมีฝีมือสูงส่งที่สุด จึงได้เป็นเจ้าสำนัก แม้จะนับเป็นศิษย์น้องรองจากศิษย์ทั้งหมด 3 คน (นางเฒ่าทาริกาเป็นศิษย์พี่ใหญ่) ทั้งนางเฒ่าทาริกา และลี้ชิวจุ่ยต่างก็แอบมีใจให้กับบ้อไง้จื้อทั้งคู่ จึงมักชิงรักหักสวาทกันอยู่เสมอมา ครั้งหนึ่ง นางได้ลอบทำร้ายนางเฒ่าทาริกาจนบาดเจ็บสาหัสขณะที่นางกำลังฝึกวิชาหกบรรจบมีแต่เราเป็นเอกะ ส่งผลให้นางเฒ่าทาริกามีร่างกายแคระแกรนเหมือนเด็ก ไม่เจริญเติบโตตามอายุ

ทั้ง ๆ ที่ทั้ง 2 ต่อสู้กันแย่งชิงมาตลอด ทว่าแทนที่จะมีใจให้ใครคนใดคนหนึ่ง บ้อไง้จื้อกลับไปมีใจให้กับน้องสาววัย 11 ขวบ ของลี้ชิวจุ้ยแทน (ไม่ได้มีการระบุไว้ว่าชื่ออะไร ในภาพยนตร์เวอร์ชันต่าง ๆ มีชื่อแตกต่างกันทั้งหลี่ชางไห่ หรือไม่ก็หลี่ชิวเซียง) แม้จะมีลูกด้วยกัน คือ หลี่ชิงเมิ่ง (หวังฮูหยิน) แต่นางก็เป็นเสมือนตัวแทนของน้องสาวเท่านั้น

หลังจากหนีจากบ้อไง้จื้อไปแล้ว นางได้ไปเป็นสนมของจักรพรรดิ์แห่งแคว้นซีเซี่ย หลี่เหยียนห้าว มีโอรส คือ หลี่เหลี่ยงจั้ว และมีหลานสาวอีกคน คือ องค์หญิงซีเซี่ย หรือหมั่งโกว เมิ่งกู ที่นางเฒ่าทาริกาอุ้มสมพามาให้ได้พบกับฮือเต็ก (ซีจุ๊) สำหรับบุตรสาว คือ หลี่ชิงเมิ่ง นั้น ได้นำไปฝากให้คนอื่นเลี้ยง เมื่อเติบโตขึ้นมาก็แต่งเข้าบ้านสกุลหวัง เป็นหวังฮูหยิน ซึ่งหวังฮูหยินนั้นมีหน้าตาเหมือนกับลี้ชิวจุ้ยผู้เป็นแม่มาก และหวังหยูหยานผู้เป็นบุตรสาวนั้นก็มีหน้าตาเหมือนกับหวังฮูหยินผู้เป็นแม่เช่นกัน

นอกจากลูกสาว (หวังฮูหยิน) และหลานสาว (หวังหยูหยาน) แล้ว น้องสาวฝาแฝดของนางก็น่าจะมีหน้าตาละม้ายคล้ายกับนางด้วยเช่นกัน เพราะฉะนั้น เมื่อต้วนอื้อ (ต้วนอี้) พบหวังหยูหยานเป็นครั้งแรก จึงได้นึกว่าเป็นคนเดียวกับรูปสลักพี่นางฟ้า (บ้อไง้จื้อใช้ลี้ชิวจุ้ยเป็นต้นแบบ แล้วต่อมาจึงสร้างมโนภาพไปเองว่าเป็นน้องสาวของลี้ชิวจุ้ย) ในถ้ำไร้ประมาณที่บ้อไง้จื้อเคยอาศัยอยู่กับลี้ชิวจุ้ยนั่นเอง

หมวดหมู่:ตัวละครของกิมย้ง
หมวดหมู่:แปดเทพอสูรมังกรฟ้า
หอยนักล่าเกลียวเชือก

**หอยนักล่าเกลียวเชือก** () เป็นหอยนักล่าในวงศ์ Diapheridae ซึ่งเป็นหอยวงศ์ใหม่ของโลก คำว่า 'prima' เป็นภาษาละติน แปลว่า ครั้งแรกหรือที่หนึ่ง หมายถึงการพบหอยในวงศ์ Diaperidae และสกุล *[[Diaphera]]* เป็นครั้งแรกในประเทศไทย

## ลักษณะทั่วไป
เปลือกรูปทรงกระบอกเรียว มีสีขาวเวียนขวาและเรียบ สูงประมาณ 6.2 มิลลิเมตร กว้าง 2 มิลลิเมตร เปลือกมี 7-8 ชั้น ปลายยอดมนทู่ มีเปลือกคอยาวและฟันที่แหลมคมซึ่งใช้ใการล่าเหยื่อ
## แหล่งอาศัย
มักอาศัยตามพื้นที่ชื้น มีเศษซากใบไม้ทับถมเน่าเปื่อยโดยเฉพาะในแนวเขาหินปูน มักหลบซ่อนอยู่ใต้ซากใบไม้ในตอนกลางวันและออกหากินหลังฝนตก ขณะที่มีอากาศชื้นและตอนกลางคืน โดยจะล่าหอยชนิดอื่นที่มีขนาดเล็กและไข่แมลงต่างๆ เป็นอาหาร ซึ่งมีความสำคัญต่อระบบนิเวศในพื้นที่ ในด้านการควบคุมประชากรแมลงไม่ให้มีมากจนเกินไป
## การแพร่กระจาย
หอยในสกุลนี้ส่วนใหญ่พบในประเทศฟิลิปปินส์ประมาณ 40 ชนิด   ในประเทศอื่นๆ แถบอินโดจีนพบ 5 ชนิด ส่วนในประเทศไทยพบเฉพาะในภาคตะวันออก ตามแนวเขาหินปูน ในเขตอำเภอบ่อทอง จังหวัดชลบุรี, อำเภอเขาชะเมา จังหวัดระยอง และอำเภอเขาฉกรรจ์ จังหวัดสระแก้ว

## สถานภาพ
เสี่ยงต่อการสูญพันธุ์

## การค้นพบ
ถูกค้นพบครั้งแรกโดย ศาสตราจารย์ ดร.สมศักดิ์ ปัญหา อาจารย์ภาควิชาชีววิทยา คณะวิทยาศาสตร์ จุฬาลงกรณ์มหาวิทยาลัย ที่อำเภอบ่อทอง จังหวัดชลบุรี

## อ้างอิง

น
อับเนร์ มาเรส

**อับเนร์ มาเรส** หรือ **อับเนร์ มาเรส มาร์ติเนซ**  นักมวยสากลอดีตแชมป์โลก 3 รุ่น ชาวเม็กซิโกเชื้อสายอเมริกัน

## ประวัติ
มาเรสเริ่มด้วยการชกมวยสากลสมัครเล่น ติดทีมชาติเม็กซิโก และได้เหรียญทองในกีฬาอเมริกากลางเมื่อ พ.ศ. 2545 และเหรียญเงินกีฬาแพนอเมริกัน พ.ศ. 2546 จากนั้นมาเรสขึ้นชกมวยสากลอาชีพครั้งแรกเมื่อ  6 มกราคม พ.ศ. 2548 ชนะทีเคโอ​ หลุยส์ มาลาวี ยก 2 จากนั้น ชกชนะเรื่อยมาจนได้ครองแชมป์ NABA-WBO รุ่นแบนตัมเวท เมื่อ 7 กันยายน พ.ศ. 2550 ชนะน็อค อิลิโดร การ์เซีย ยก 7 ป้องกันแชมป์ได้ 2 ครั้ง ก่อนจะชิงแชมป์โลก IBF รุ่นแบนตัมเวท แต่ไม่สำเร็จ เมื่อทำได้เพียงเสมอกับโยนิ เปเรซเมื่อ 22 พฤษภาคม พ.ศ. 2553
 
หลังจากชิงแชมป์ไม่สำเร็จ มาเรสหันไปชิงแชมป์โลก IBO รุ่นแบนตัมเวท เมื่อ 11 ธันวาคม พ.ศ. 2553 เป็นฝ่ายชนะคะแนน วิค ดาร์ชิเนียน ได้แชมป์มาครอง ก่อนจะชิงแชมป์โลก IBF รุ่นแบนตัมเวท อีกครั้ง คราวนี้เป็นฝ่ายชนะคะแนน โจเซฟ อัดเบโก เมื่อ 13 สิงหาคม พ.ศ. 2554 ได้ครองแชมป์โลก หลังจากนั้น อัดเบโกยังข้องใจ ขอแก้มืออีกครั้ง ซึ่งมาเรสเป็นฝ่ายชนะคะแนนอย่างขาดลอยได้อีก จนกระทั่ง โทชิอากิ นิชิโอกะ สละแชมป์โลก WBC รุ่นซูเปอร์แบนตัมเวท มาเรสได้ขึ้นชิงแชมป์โลกที่ว่าง ชนะคะแนน เอริก โมเรล อดีตแชมป์โลกรุ่นฟลายเวท ได้ครองแชมป์อีกรุ่นหนึ่งเมื่อ 21 เมษายน พ.ศ. 2555 และได้พบกับความพ่ายแพ้ครั้งแรกให้กับ โจนิ กอนซาเลซ นักชกรุ่นเก๋ามากประสบการณ์ โดยแพ้ทีเคโอ​ยกที่ 1 เท่านั้น ถือเป็นการพ่ายแพ้ครั้งแรกในชีวิตมวยอาชีพของมาเรส

## เกียรติประวัติ
* แชมป์ NABA-WBO รุ่นแบนตัมเวท
** ชิง 7 กันยายน 2550 ชนะอาร์ทีดี​ อิสิโดร การ์ซิอา ยก 7
** ป้องกันแชมป์ครั้งที่ 1 17 พฤศจิกายน 2550 ชนะคะแนน ดามิอัน ดาบิด มาร์ซิอาโน
** ป้องกันแชมป์ครั้งที่ 2 15 มีนาคม 2551 ชนะทีเคโอ​ ดิออสกาโด กาบี ยก 2
* แชมป์โลก IBO รุ่นแบนตัมเวท และแชมป์ WBC Silver รุ่นแบนตัมเวท
** ชิง 11 ธันวาคม พ.ศ. 2553 ชนะ​คะแนน​ วิค ดาร์ชิเนียน 
** ป้องกันแชมป์ครั้งที่ 1 และชิงแชมป์โลก IBF ในรุ่น​เดียวกัน​ 13 สิงหาคม พ.ศ. 2554 ชนะคะแนน โจเซฟ อัดเบโก
** ป้องกันแชมป์ครั้งที่ 2 3 ธันวาคม 2554 ชนะคะแนน โจเซฟ อัดเบโก
** สละแชมป์
* แชมป์โลก WBC รุ่นซูเปอร์แบนตัมเวท
** ชิง 21 เมษายน  2555 ชนะคะแนน เอริก โมเรล
** ป้องกันแชมป์ครั้งที่ 1 10 พฤศจิกายน​ 2555 ชนะคะแนน อันเซลโม โมเรโน
** สละแชมป์​
* แชมป์โลก WBC รุ่นเฟเธอร์​เวท
** ชิง 4 พฤษภาคม​ 2556 ชนะทีเคโอ​ ดานิเอล ปอนเซ เด เลออน ยก 9
** เสียแชมป์ 24 สิงหาคม 2556 แพ้ทีเคโอ​ โจนิ กอนซาเลซ ยก 1
* แชมป์โลก WBA รุ่นเฟเธอร์เวท
** ชิง 10 ธันวาคม 2559 ชนะคะแนน เฆซุส กูเอยาร์
** ป้องกันแชมป์ครั้งที่ 1 14 ตุลาคม 2560 ชนะคะแนนโดยเทคนิค อันเดรส กูเตร์เรส ยก 4
** เสียแชมป์​ 9 มิถุนายน​ พ.ศ. 2561 แพ้คะแนน​ เลโอ ซานตา กรุซ  
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก IBF รุ่นแบนตัมเวท เมื่อ 22 พฤษภาคม พ.ศ. 2553 เสมอกับ โยนิ เปเรซ
** ชิงแชมป์โลก WBA (ซูเปอร์แชมป์​) รุ่นเฟเธอร์เวท เมื่อ 29 สิงหาคม พ.ศ. 2558 แพ้คะแนน​ เลโอ ซานตา กรุซ

## อ้างอิง
* ฅนเหล็ก. *แอบเนอร์ มาเรส*. นิตยสารมวยโลก. ปีที่ 30 เล่มที่ 1342 15 – 21 กุมภาพันธ์ 2555 
## แหล่งข้อมูลอื่น
*http://www.abnermares.com/ 
* สถิติการชก boxrec.com 
*Yahoo! Sports
*2002 cadets
*Juniors 2004
*Profile of Mares in Germany's SPIEGEL magazine (English version)

หมวดหมู่:นักมวยสากลชาวเม็กซิโก
หมวดหมู่:นักมวยสากลสมัครเล่นชาวเม็กซิโก

หมวดหมู่:แชมป์โลก IBF
หมวดหมู่:แชมป์โลก WBC
หมวดหมู่:บุคคลจากกัวดาลาฮารา

หมวดหมู่:แชมป์โลก WBA
เจ้าบุษบง ณ ลำปาง

**เจ้าบุษบง ณ ลำปาง** (27 พฤษภาคม พ.ศ. 2456 – 14 พฤษภาคม พ.ศ. 2546) ราชธิดาองค์สุดท้ายในเจ้าบุญวาทย์วงษ์มานิต เจ้าผู้ครองนครลำปาง องค์ที่ 13 กับหม่อมเล็ก เป็นเจ้านายชั้นราชธิดาในเจ้าผู้ครองนครผู้มีอายุยืนนานที่สุด และพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระมหากรุณาธิคุณโปรดเกล้าฯ รับพระศพไว้ในพระบรมราชานุเคราะห์ พร้อมพระราชทานหีบทองราชนิกูลลายก้านแย่ง ชั้น "หม่อมเจ้า"

## พระประวัติ
เจ้าบุษบง ณ ลำปาง ประสูติเมื่อวันที่ 27 พฤษภาคม พ.ศ. 2456 เป็นราชธิดาของเจ้าบุญวาทย์วงษ์มานิต เจ้าผู้ครองนครลำปาง องค์ที่ 13 (องค์สุดท้าย) กับหม่อมเล็ก ณ ลำปาง จบการศึกษาจากโรงเรียนวัฒนาวิทยาลัย กรุงเทพมหานคร 

สมรสกับเจ้ามงคล ณ ลำปาง มีบุตรธิดา 9 คน คือ

* เจ้ามาลี จันทนา
* เจ้าดวงตา ณ ลำปาง
* เจ้านคร ณ ลำปาง
* เจ้าเดือน ณ ลำปาง
* เจ้านภดล ณ ลำปาง
* เจ้านภา ตันตรานนท์
* เจ้าอาคม ณ ลำปาง
* เจ้าประดิษฐ์ ณ ลำปาง
* เจ้านพพร ณ ลำปาง

เจ้าบุษบง ณ ลำปาง ได้เข้ารับราชการเป็นผู้ถวายงานในเจ้าดารารัศมี พระราชชายา

เจ้าบุษบง ณ ลำปาง ถึงแก่อนิจกรรมด้วยโรคชรา เมื่อวันที่ 14 พฤษภาคม พ.ศ. 2546 และได้รับโปรดเกล้าฯ พระราชทานหีบประกอบเกียรติยศ พวงมาลาจากพระบรมวงศานุวงศ์ ผ้าไตร ดอกไม้จัน และพระราชทานเพลิงศพ เมื่อวันที่ 25 พฤษภาคม พ.ศ. 2546 ณ ฌาปนสถานพระบาท อำเภอเมืองลำปาง จังหวัดลำปาง

## ราชตระกูล



## อ้างอิง

หมวดหมู่:เจ้าหญิงลำปาง
หมวดหมู่:สกุล ณ ลำปาง
หมวดหมู่:ราชโอรสและราชธิดาในเจ้าผู้ครองนครลำปาง องค์ที่ 13
หมวดหมู่:บุคคลจากโรงเรียนวัฒนาวิทยาลัย
หมวดหมู่:ราชธิดาในเจ้าผู้ครองนครฝ่ายเหนือ‎
เหงือกปลาหมอ

**เหงือกปลาหมอ** () เป็นพืชล้มลุกที่มักพบเป็นพืชชั้นล่างในป่าชายเลนในเอเชียตะวันออกเฉียงใต้ สำหรับในประเทศไทย ถือเป็นพรรณไม้ที่มีชื่อเสียงในจังหวัดสมุทรปราการ อยู่บริเวณริมแม่น้ำเจ้าพระยาฝั่งตะวันออกเหนือปากคลองมหาวงษ์และโรงเรียนนายเรือ ประโยชน์ของเหงือกปลาหมอนั้น เป็นสมุนไพรใกล้ตัวหรืออาจจะเรียกว่าสมุนไพรชายน้ำ/สมุนไพรชายเลนก็ได้ ช่วยรักษาโรคได้มากมายหลายชนิด

## การแพร่กระจายและถิ่นที่อยู่อาศัย
เกิดเองตามบริเวณป่าชายเลน ชอบขึ้นตามชายน้ำริมลำคลอง ชายฝั่งแม่น้ำที่มีน้ำเค็ม-น้ำกร่อยขึ้นถึง หรือที่ชุ่มชื้นทั่วไป ไม่ชอบที่ดอนเหงือกปลาหมอนั้นจะพบอยู่ 2 พันธุ์ คือ ชนิดที่เป็นดอกสีขาวและดอกสีม่วง ดอกสีขาวจะพบมากในทางภาคกลางและภาคตะวันออกส่วนดอกสีม่วงจะพบมากทางภาคใต้

## ลักษณะทั่วไป
### ต้น
เป็นพืชที่มีลักษณะเป็นไม้พุ่ม มีความสูงถึง 1.5 เมตร  ลำต้นของพืชชนิดนี้จะมีลักษณะแข็ง มีหนามอยู่ตามข้อของลำต้น  ถ้าเป็นต้นที่เจริญเติบโตตามธรรมชาติหรือไม่มีการตัดออกไป จะมีลักษณะของลำต้นตั้งตรงพุ่งสูงขึ้น แต่ถ้ามีการตัดออกนำไปใช้ประโยชน์บ้างก็จะแตกเป็นพุ่มออกมาใหม่
### ใบ
ใบจะมีลักษณะแข็ง มีหนามคมอยู่ริมขอบใบและปลายใบ ผิวใบเรียบมันเนื้อใบเหนียวแข็ง
### ดอก
ออกที่ปลายกิ่ง มีลักษณะของดอกเป็นดอกช่อตั้งตรง มีสีม่วง สีฟ้า หรือสีขาว มีกลีบรองดอก 4 กลีบ บริเวณของกลางดอกนั้นจะมีเกสรของตัวผู้และเกสรตัวเมียอยู่
### ผล
เป็นฝักรูปไข่หรือทรงกระบอก

## การขยายพันธุ์
ขยายพันธุ์โดยการใช้เมล็ด เป็นพรรณไม้ที่ขึ้นกลางแจ้ง เจริญเติบโตได้ดีในที่ร่มและมีความชื้นสูง ใช้กิ่งปักชำ

## สรรพคุณ
***ราก** : สรรพคุณช่วยขับเสมหะ แก้หืด แก้อัมพาต บำรุงประสาท รักษามุตกิดระดูขาว
***ต้น** : รสเค็มกร่อย สรรพคุณแก้ปวดศีรษะ ช่วยถอนพิษ แก้ลมพิษ แก้พิษฝีดาษ ถ้าใช้ทาจะช่วยโรคเหน็บชาได้
***ใบ** : รสเค็มกร่อยร้อน สรรพคุณช่วยรักษาแผลอักเสบ แก้โรคผิวหนัง แก้ไข้ แก้ปวดต่างๆ รักษากลากเกลื้อน ใช้นำคั้นจากใบนำมาทาศีรษะ จะช่วยในการบำรุงรากผม
***ผล** : รสเผ็ดร้อน สรรพคุณช่วยถอนพิษ ขับโลหิต
***เมล็ด** : รสเผ็ดร้อน สรรพคุณช่วยขับน้ำเหลืองที่เสีย ขับพยาธิ ปิดพอกฝี
ใช้เหงือกปลาหมอทั้ง 5 (ราก,ต้น,ใบ,ผล,เมล็ด) มีสรรพคุณช่วยแก้พิษฝี แก้มะเร็ง ช่วยในการเจริญอาหาร ช่วยให้เลือดลมปกติ

## เชิงอรรถ

## อ้างอิง

## แหล่งข้อมูลอื่น

หมวดหมู่:สมุนไพรไทย
หมวดหมู่:วงศ์เหงือกปลาหมอ
หมวดหมู่:ไม้ป่าชายเลน
นกปากห่าง

**นกปากห่าง** ()  จัดอยู่ในวงศ์นกกระสา (Ciconiidae) จัดเป็นนกในวงศ์นี้ขนาดเล็ก แต่จุดเด่นที่ไม่เหมือนนกชนิดอื่นก็คือปากที่ยามหุบจะเหลือช่องตรงกลาง ทำให้มันคาบเปลือกหอยโข่งและหอยเชอรี่ที่ทั้งกลมทั้งลื่นได้อย่างช่ำชอง เมื่อจับหอยได้แล้วมันจะคาบไปหาทำเลเหมาะ ๆ เพื่อใช้จะงอยปากทำหน้าที่เหมือนแหนบจิกเนื้อหอยออกมากิน

## ลักษณะทั่วไป
ตัวผู้และตัวเมียคล้ายกัน มีขายาว คอยาว ปากใหญ่ส่วนกลางของปากห่างออกเพื่อคาบหอยโข่งซึ่งกลมลื่นได้ ขนตามตัวมีสีขาวมอ ๆ หางมีสีดำแกมน้ำเงิน ขนปลายปีกมีสีเหมือนและเป็นแถบสีดำ นกปากห่างมีลำตัวยาว 32 นิ้ว ชอบอยู่เป็นฝูง ทำรังบนต้นไม้ ทำรังด้วยเรียวไม้แบบนกยางหรือรังกา ออกไข่ครั้งละ 2-4 ฟอง ตัวผู้และตัวเมียจะผลัดกันกกไข่ ในการผสมพันธุ์ เวลาตัวผู้ขึ้นทับตัวเมียนั้น นกตัวผู้จะใช้เท้าจับขอบปีกหน้าของตัวเมียไว้แน่น ทั้งสองตัวจะกระพือปีกช่วยการทรงตัว ตัวผู้จะแกว่งปากของมันให้กระทบกับปากของตัวเมียอยู่ตลอดเวลาที่ทำการทับ ลูกนกเมื่อออกจากไข่ใหม่ ๆ จะไม่มีขน หลังจากนั้นไม่กี่วันก็มีขนปุยขาว ๆ คลุม อีกราวเกือบ 2 เดือนก็มีปีกหางแข็งแรงแล้วก็เริ่มหัดบิน 

## ถิ่นอาศัย
ประชากรนกปากห่างในประเทศไทยมีประมาณ 300,000-400,000 ตัว และมีแนวโน้มเพิ่มขึ้น มักพบในภาคกลางและอีสาน แต่เนื่องจากเป็นนกที่อพยพย้ายถิ่นหากินตามฤดูกาล ทำให้พบได้ในหลายประเทศ ซึ่งในประเทศไทยในเดือนมิถุนายนจะพบเห็นได้มากที่สุด เนื่องจากนกชนิดนี้ได้อพยพกลับมา โดยประเทศไทยเป็นพื้นที่แหล่งทำรังวางไข่ที่สำคัญที่สุดของนกปากห่าง และเป็นพื้นที่อาศัยที่รองรับประชากรของนกปากห่างมากกว่า 90 เปอร์เซ็นต์ของประชากรทั้งโลก

## แหล่งอาหาร
พบทุกภาคในประเทศไทย แต่มักพบมากที่ภาคกลาง บริเวณนาข้าว นกชนิดนี้มักชอบกินหอยเชอร์รี่และหอยโข่ง โดยสถานที่ ๆ ขึ้นชื่อว่าเป็นแหล่งอาศัยของนกปากห่างที่เป็นที่รู้จักกันดี คือ วัดไผ่ล้อม อำเภอสามโคก จังหวัดปทุมธานี และยังมีตามสวนนกทั่วไปเช่นสวนนกประโคนชัย จังหวัดบุรีรัมย์

## การแพร่กระจายพันธุ์
นกปากห่างแพร่กระจายพันธุ์ อยู่ในทวีปเอเชียตอนใต้ตั้งแต่ปากีสถาน อินเดีย เนปาล ศรีลังกา บังกลาเทศ พม่า ไทย ประเทศแถบอินโดจีน จำนวนในแต่ละประเทศไม่สม่ำเสมอตลอดทั้งปี   เพราะนกปากห่างมีการอพยพย้ายถิ่นไป ๆ มา ๆ ระหว่างประเทศเหล่านี้ตลอดทั้งปี เพื่อหาแหล่งหากินและทำรังวางไข่

## ระเบียงภาพ

ไฟล์:Parent of open bill on the nest.jpg|นกปากห่างที่รัง
ไฟล์:3 chick on the nest.jpg|ลูกนกปากห่าง 3 ตัว
ไฟล์:Parent on the branch.jpg|นกปากห่างที่รัง


## อ้างอิง

## แหล่งข้อมูลอื่น

* http://www.oknation.net/blog/plains-wanderer/2012/01/15/entry-1

หมวดหมู่:วงศ์นกกระสา
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกที่พบในประเทศปากีสถาน
หมวดหมู่:นกที่พบในประเทศอินเดีย
ปิศาจแฝงฝัน

**ปิศาจแฝงฝัน** อาจหมายถึง

* ซักคิวบัส (succubus), ปิศาจสตรีที่ปรากฏตัวในความฝันด้วยรูปมนุษย์สตรีเพื่อล่อลวงบุรุษให้สังวาสกับนาง
* อินคิวบัส (incubus), ปิศาจเพศผู้ซึ่งเชื่อกันว่าจะเข้ามาร่วมหลับนอนกับสตรีในยามหลับใหลเพื่อสังวาสด้วย
* ฮิโนะเอ็มมะ (Hinoenma), ซักคิวบัสญี่ปุ่น
เทือกเขาคอเคซัส

**เทือกเขาคอเคซัส** () เป็นเทือกเขาที่เป็นตัวแบ่งทวีปเอเชียและทวีปยุโรป มีขอบเขตระหว่างทะเลดำและทะเลแคสเปียน ล้อมรอบไปภูมิภาคคอเคซัสและเป็นที่ตั้งของยอดเขาเอลบรุสซึ่งเป็นจุดสูงสุดของทวีปยุโรปด้วยความสูง 5,642 เมตร (18,510 ฟุต) เหนือระดับน้ำทะเล

เทือกเขาคอเคซัสประกอบด้วยเกรเทอร์คอเคซัสทางเหนือ และเลสเซอร์คอเคซัสทางใต้ เกรเทอร์คอเคซัสทอดไปทางทิศตะวันตก-ตะวันตกเฉียงเหนือไปยังตะวันออก-ตะวันออกเฉียงใต้ จากเวสเทิร์นคอเคซัสบนชายฝั่งทิศตะวันออกเฉียงเหนือของทะเลดำไปยังเมืองบากูบนชายฝั่งทะเลแคสเปียน ส่วนเลสเซอร์คอเคซัสทอดขนานไปกับเกรเทอร์คอเคซัสราว  ทางทิศใต้

## อ้างอิง

หมวดหมู่:คอเคซัส
หมวดหมู่:ยุโรปตะวันออก
หมวดหมู่:เอเชียตะวันตก
หมวดหมู่:เทือกเขาในทวีปเอเชีย
หมวดหมู่:เทือกเขาในทวีปยุโรป
โกวเจี้ยน

**โกวเจี้ยน** (; ครองราชย์ 496–465 ปีก่อน ค.ศ.) เป็นกษัตริย์ (王) แห่งรัฐเยว่ (越國) ทางตอนเหนือของมณฑลเจ้อเจียงปัจจุบัน ครองราชย์ช่วงปลายยุควสันตสารท เป็นพระโอรสของพระเจ้ายฺหวิ่นฉาง (允常)

รัชกาลของพระเจ้าโกวเจี้ยนนั้นประจวบเหมาะกับเหตุการณ์ขัดแย้งในยุควสันตสารท อันเป็นการแย่งชิงอำนาจกันระหว่างรัฐเยว่กับรัฐอู๋ (吳國) สิ้นสุดลงด้วยชัยชนะของพระเจ้าโกวเจี้ยนซึ่งทรงผนวกรัฐอู๋เข้ากับรัฐเยว่เป็นผลสำเร็จ ฉะนั้น จึงมีผู้จัดพระเจ้าโกวเจี้ยนเข้าเป็นลำดับสุดท้ายในกลุ่มห้าอธิราช (五霸)

## สงครามเยว่อู๋

สงครามระหว่างรัฐเยว่กับรัฐอู๋นั้นแบ่งออกเป็นหลายภาคหลายส่วนแยกกัน โดยเริ่มเมื่อราชนารีรัฐเยว่พระนางหนึ่งหนีพระสวามีชาวรัฐอู๋กลับคืนบ้านเกิดเมืองนอน ทำให้เกิดหมองหมางระหว่างรัฐทั้งสอง ครั้นพระเจ้ายฺหวิ่นฉางแห่งรัฐเยว่สิ้นพระชนม์ และพระโอรส คือ โกวเจี้ยน เสวยราชย์สืบต่อ พระเจ้าเหอ-ลฺหวี (闔閭) แห่งรัฐอู๋ ทรงฉวยโอกาสโจมตีรัฐเยว่ แต่รัฐเยว่ป้องกันเข้มแข็ง รัฐอู๋มิอาจเอาชนะได้ ส่วนพระเจ้าเหอ-ลฺหวีเองก็ทรงบาดเจ็บสาหัส ศึกครั้งนี้เป็นที่รู้จักในชื่อ ยุทธการจุ้ยหลี่ (槜李之战) เมื่อพระเจ้าเหอ-ลฺหวีเสด็จคืนรัฐอู๋แล้ว รับสั่งให้ฟูไช (夫差) พระโอรส คอยแก้แค้นรัฐเยว่ต่อไป แล้วพระเจ้าเหอ-ลฺหวี ก็เสด็จสู่สวรรคาลัย สามปีให้หลัง พระเจ้าฟูไชทรงปราบปรามรัฐเยว่สำเร็จ และทรงจับพระเจ้าโกวเจี้ยนมาเป็นข้าช่วงใช้ พระเจ้าโกวเจี้ยนต้องทรงตกเป็นข้าพระเจ้าฟูไชถึงสามปี จึงทรงได้รับอนุญาตให้เสด็จคืนไปเป็นกษัตริย์รัฐเยว่ดังเดิม

ทันทีที่ทรงถึงพระนคร พระเจ้าโกวเจี้ยนทรงตั้งนักปราชญ์ราชบัณฑิต เช่น เหวิน จ้ง (文種) และฟ่านหลี่ (范蠡) เป็นที่ปรึกษาในการเสริมสร้างความมั่นคงมั่งคั่งให้แก่พระนคร ขณะเดียวกัน ก็ทรงดำเนินแผนการบ่อนทำลายรัฐอู๋อย่างต่อเนื่อง เช่น ด้วยการติดสินบน และเพทุบายทางทูต

แม้ทรงดำรงตำแหน่งกษัตริย์ พระเจ้าโกวเจี้ยนไม่ทรงปล่อยปละพระองค์ให้หลงมัวเมาในลาภยศศฤงคาร แต่พอพระทัยเสวยอาหารชั้นเลว รวมถึงถุงน้ำดีของสัตว์ เพื่อทรงย้ำเตือนพระองค์ถึงความอัปยศอดสูสมัยที่เสด็จอยู่ในรัฐอู๋ ก่อให้เกิดสำนวนจีนว่า "วั่วซินฉางตั่น" (臥薪嚐膽; "นอนบนซุง กินถุงน้ำดี")

หลังจากทรงปฏิรูปการเมืองและเศรษฐกิจของรัฐเยว่มาได้สิบปี พงศาวดาร *[[ฉื่อจี้]]* (史記) บันทึกว่า "ซ่อมสร้างสิบปี รัฐรุ่ง ไพร่พลพูนสิน ทวยหาญลุยเกาทัณฑ์ ดุจกระหายหาน้ำ" (修之十年，國富，厚賂戰士，士赴矢石，如渴得飲)

เวลานั้น พระเจ้าฟูไชแห่งรัฐอู่เสด็จขึ้นเหนือไปเอารัฐจิ้น (晉國) พระเจ้าโกวเจี้ยนจึงทรงอาศัยจังหวะเสด็จกรีธาพลเข้ายึดเมืองหลวงรัฐอู๋เป็นผลสำเร็จ ทั้งยังทรงประหารรัชทายาทแห่งรัฐอู๋ ครั้นเสวยราชย์ได้ 24 ปี (473 ปีก่อน ค.ศ.หรือ พ.ศ.70) พระเจ้าโกวเจี้ยนก็ทรงนำทัพไปล้อมเมืองหลวงรัฐอู๋อีกครั้ง*ฉื่อจี้* บันทึกว่า กองทัพของพระเจ้าโกวเจี้ยนเป็นที่ขยาดของอริราชศัตรู เพราะเอานักโทษอุกฉกรรจ์มาเป็นหน่วยกล้าตายในกองหน้า  ครานี้ ทรงล้อมอยู่สามปี เมืองจึงแตก พระเจ้าฟูไชมีพระราชสารอ่อนน้อม แต่พระเจ้าโกวเจี้ยนทรงบอกปัด พระเจ้าฟูไชจึงทรงกระทำอัตวินิบาต เป็นเหตุให้พระเจ้าโกวเจี้ยนทรงหลอมรวมดินแดนรัฐอู๋เข้ากับรัฐเยว่ได้สำเร็จ ทรงให้ประหารเหล่านักปราชญ์รัฐอู๋อย่างโหดเหี้ยม แม้กระทั่งผู้มีส่วนช่วยเหลือให้พระองค์ทรงได้ชัยในการรบ

## วัฒนธรรมสมัยนิยม
สงครามของพระเจ้าโกวเจี้ยนเป็นหัวเรื่องของละครโทรทัศน์หลายครั้ง เช่น เรื่อง *[[เจิงป้า]]* (爭霸; *The Conquest*) เมื่อ ค.ศ. 2006, เรื่อง *[[เยว่หวังโกวเจี้ยน]]* (越王勾踐; *The Rebirth of a King*) เมื่อ ค.ศ. 2006, และเรื่อง *[[วั่วซินฉางตั่น]]* (臥薪嘗膽; *The Great Revival*) เมื่อ ค.ศ. 2007

## อ้างอิง

หมวดหมู่:ประวัติศาสตร์จีน
หมวดหมู่:บุคคลในยุคราชวงศ์โจว
ธันยพร พฤกษากร

จ่าอากาศตรีหญิง **ธันยพร พฤกษากร** (เกิด 8 มกราคม พ.ศ. 2533)  เป็นนักกีฬายิงปืนชาวไทยในโอลิมปิกฤดูร้อน 2012 เธอลงแข่งในรายการปืนสั้นอัดลมระยะ 10 เมตรหญิง กับปืนสั้น 25 เมตรหญิง และเป็นนักกีฬายิงปืนชาวไทยเพียงคนเดียว ที่สามารถเข้าสู่รอบชิงชนะเลิศในโอลิมปิกฤดูร้อน 2012 โดยสามารถทำคะแนนได้เป็นอันดับ 2 ในรอบคัดเลือกของรายการปืนสั้น 25 เมตรหญิง

ปัจจุบัน ธันยพร ได้รับการจัดให้เป็นนักยิงปืนอันดับ 7 ของโลก ในประเภทปืนสั้นอัดลม 10 เมตรหญิง

## ประวัติ
thumb|left|250px|การฝึกซ้อมของธันยพร

ธันยพร พฤกษากร เป็นลูกสาวของชัย พฤกษากร ซึ่งเป็นผู้จัดการนักกีฬายิงปืนทีมชาติไทย และปราณี พฤกษากร ซึ่งธันยพรเป็นนักศึกษาจากคณะวิศวกรรมศาสตร์ จุฬาลงกรณ์มหาวิทยาลัย เธอได้เข้าแข่งขันซีเกมส์ 2007 ซึ่งจัดขึ้น ณ จังหวัดนครราชสีมา โดยเธอได้รับรางวัลเหรียญเงินทั้งในประเภทบุคคลและประเภททีม จากนั้น เธอได้เข้าแข่งขันปืนสั้น 25 เมตรหญิง ในโอลิมปิกฤดูร้อน 2008 ที่ซึ่งเธอได้อันดับที่ 7  รวมถึงได้เข้าแข่งขันกีฬายิงปืนในซีเกมส์ 2009 ที่ซึ่งเธอได้ 4 เหรียญทองจากปืนสั้นอัดลม 10 เมตร ทั้งในประเภทบุคคลและทีม กับปืนสั้นมาตรฐาน 25 เมตรในประเภทบุคคลและทีม

ในการแข่งปืนสั้น 25 เมตรหญิง ที่โอลิมปิกฤดูร้อน 2012 รอบคัดเลือกของการแข่งขันยิงเป้านิ่ง ธันยพรสามารถยิงชุดแรก 10 นัดเข้าเป้าเต็ม 10 ได้ทุกนัด ส่วนในชุดที่สองและสามทำได้ 97 และ 98 คะแนนตามลำดับ ส่วนการแข่งขันยิงเป้าพลิก เธอทำได้ 98, 97 และ 96 คะแนนตามลำดับ ส่งผลให้เธอสามารถเข้าสู่รอบชิงชนะเลิศเป็นอันดับสองถัดจากคิม จัง-มี จากเกาหลีใต้ อย่างไรก็ตาม ธันยพรไม่สามารถควบคุมสมาธิตนเองได้ในรอบชิงชนะเลิศ ส่งผลให้เธออยู่ในอันดับ 8 ของการแข่ง

นอกจากนี้ ธันยพร ได้เข้าแข่งขันปืนสั้นอัดลมระยะ 10 เมตรหญิง ที่โอลิมปิกฤดูร้อน 2012 เธอทำคะแนนรวมไว้ที่ 383 คะแนน ซึ่งอยู่ในอันดับที่ 11 โดยไม่สามารถผ่านรอบคัดเลือก ภายหลังจากการแข่งขันโอลิมปิกฤดูร้อน 2012 สิ้นสุดลง ทางจุฬาลงกรณ์มหาวิทยาลัยได้มอบทุนการศึกษาแก่ธันยพร และ ชนาธิป ซ้อนขำ ได้ศึกษาต่อในระดับปริญญาโทจนถึงปริญญาเอก

ใน พ.ศ. 2566 เธอเป็นผู้ถือธงชาติไทยนำหน้าคณะนักกีฬาไทยในพิธีเปิดเอเชียนเกมส์ 2022 ร่วมกับวีระพล จงจอหอ

## เครื่องราชอิสริยาภรณ์

## อ้างอิง

## แหล่งข้อมูลอื่น
* 
* ประวัติ “ธันย่า” ธันยพร พฤกษากร นักยิงปืนหญิงทีมชาติไทย
* จุฬาฯ ประกาศเกียรติคุณแก่นิสิตนักกีฬาโอลิมปิก
* เปิดโผ 5 นักกีฬาไทยได้ทุนซ้อมโอลิมปิก 
* shooting 

หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากกรุงเทพมหานคร
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:นักยิงปืนโอลิมปิกทีมชาติไทย
หมวดหมู่:นักกีฬาโอลิมปิกทีมชาติไทย
หมวดหมู่:นักยิงปืนในโอลิมปิกฤดูร้อน 2008
หมวดหมู่:นักยิงปืนในโอลิมปิกฤดูร้อน 2012
หมวดหมู่:นักยิงปืนในโอลิมปิกฤดูร้อน 2016
หมวดหมู่:นักยิงปืนในโอลิมปิกฤดูร้อน 2020
หมวดหมู่:นักยิงปืนในโอลิมปิกฤดูร้อน 2024
หมวดหมู่:บุคคลจากแดลลัส
หมวดหมู่:นักกีฬาจากกรุงเทพมหานคร
เจ้าเดชา ณ ลำปาง

**เจ้าเดชา ณ ลำปาง** (พ.ศ. 2471 – 30 มิถุนายน  พ.ศ. 2558) เป็นบุตรพระเพชรคีรีศรีสงคราม (เจ้าแก้วเมืองไท ณ ลำปาง) และเป็นผู้สืบเครื่องราชอิสริยาภรณ์จุลจอมเกล้าของเจ้าผู้ครองนครลำปาง

## ประวัติ
เดชา ณ ลำปาง เกิดในปี พ.ศ. 2471 เป็นบุตรของเจ้าแก้วเมืองไท ณ ลำปาง กับนางแช่ม ณ ลำปาง (สกุลเดิม ณ สงขลา) ธิดาพระยาวิเชียรคีรี สำเร็จการศึกษาจากโรงเรียนกรุงเทพคริสเตียนวิทยาลัย และปริญญาตรีสาขาอารักขาพืช จากมหาวิทยาลัยแม่โจ้  สมรสกับนางจันทร์คำ (พรหมวงศ์) มีธิดา 2 คน
* นางผานิต เจตน์จิราวัฒน์ - สมรสกับนายสมนึก เจตน์จิราวัฒน์ มีบุตร 1 คน
** นายกรนันท์ เจตน์จิราวัฒน์ (ชื่อเดิม พฤทธ์)
* นางเพลินพิศ สุวรรณภาณุ - สมรสกับนายชัชวาล สุวรรณภาณุ มีธิดา 2 คน
** นางสาวชมเพลิน สุวรรณภาณุ
** นางสาวชวนพิศ สุวรรณภาณุ

เจ้าเดชา ณ ลำปาง มีบทบาททั้งในสายสกุล ณ ลำปาง และสายสกุล ณ สงขลา แต่ระยะหลัง เจ้าเดชา มีอายุมากแล้ว ประกอบกับสุขภาพไม่ค่อยแข็งแรง จึงไม่ค่อยออกงานสังคม

เจ้าเดชา ถึงแก่กรรมเมื่อวันที่ 30 มิถุนายน  พ.ศ. 2558 และมีพิธีพระราชทานเพลิงศพ ในวันที่ 4 กรกฎาคมของปีเดียวกัน ณ วัดมกุฏกษัตริยารามราชวรวิหาร

## เครื่องราชอิสริยาภรณ์
 สืบตระกูลจากบิดา

## ลำดับสาแหรก



## อ้างอิง

หมวดหมู่:เจ้านายฝ่ายเหนือ
หมวดหมู่:สกุล ณ ลำปาง
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายหน้า)
หมวดหมู่:สกุล ณ สงขลา
หมวดหมู่:บุคคลจากจังหวัดลำปาง
หมวดหมู่:ผู้อ้างสิทธิในราชบัลลังก์
หมวดหมู่:บุคคลจากคณะผลิตกรรมการเกษตร มหาวิทยาลัยแม่โจ้
หมวดหมู่:บุคคลในประวัติศาสตร์กรุงรัตนโกสินทร์
วรันดับ ฉัตรกุล ณ อยุธยา

**วรันดับ ฉัตรกุล ณ อยุธยา** (สกุลเดิม บุนนาค; 12 เมษายน พ.ศ. 2454 – 10 พฤษภาคม พ.ศ. 2536) ภรรยาของหม่อมหลวงสฤษดิ์ ฉัตรกุล และเป็นอดีตนางกำนัลในสมเด็จพระนางเจ้ารำไพพรรณี พระบรมราชินี

## ประวัติ
วรันดับ ฉัตรกุล ณ อยุธยา เป็นธิดาของพระยาสุรวงศ์วิวัฒน์ (เตี้ยม บุนนาค) กับหม่อมหลวงวงศ์ สุรวงศ์วิวัฒน์ (ราชสกุลเดิม ฉัตรกุล) วรันดับเกิดเมื่อวันที่ 12 เมษายน พ.ศ. 2454 ที่บ้านของจอมพล เจ้าพระยาบดินทรเดชานุชิต (หม่อมราชวงศ์อรุณ ฉัตรกุล) ผู้เป็นตาซึ่งอยู่ข้างวัดบุปผาราม จังหวัดธนบุรี มีพี่น้องคือ ศาสตราจารย์ แพทย์หญิง คุณตวันสุรวงศ์ บุนนาค, นาวาโทตัปนวงศ์ บุนนาค, ต่อพงศ์ภัสสร์ บุนนาค และภาวาส บุนนาค อดีตรองเลขาธิการพระราชวังสำเร็จการศึกษาระดับสามัญจากโรงเรียนซางตาครู้สคอนแวนท์ แล้วลาออกมาศึกษาวิชางานบ้านงานเรือน และภาษาอังกฤษเพิ่มเติมที่บ้าน

วรันดับสมรสกับหม่อมหลวงสฤษดิ์ ฉัตรกุล ในปี พ.ศ. 2482 และพำนักอยู่ในที่ซึ่งบิดายกให้ในตำบลสี่แยกบ้านแขก

## ตำแหน่งนางกำนัล
ในรัชสมัยพระบาทสมเด็จพระปกเกล้าเจ้าอยู่หัว พระยาสุรวงศ์วิวัฒน์ (เตี้ยม บุนนาค) ผู้เป็นบิดาโอนมารับราชการกระทรวงวังในตำแหน่งกรมวังประจำพระองค์สมเด็จพระนางเจ้ารำไพพรรณี พระบรมราชินีและสมุหราชมณเฑียร วรันดับจึงมีโอกาสได้เข้ารับราชการสนองพระเดชพระคุณเป็นนางพระกำนัลได้ปฏิบัติหน้าที่ด้วยความวิริยะอุตสาหะและจงรักภักดีจนตลอดรัชกาล

ในช่วงที่เข้ารับราชการเป็นนางกำนัลอยู่นั้น วรันดับได้ตามเสด็จพระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี เมื่อคราวเสด็จประพาสอาณานิคมอินโดจีนของฝรั่งเศส ระหว่างวันที่ 6 เมษายน - 8 พฤษภาคม พ.ศ. 2473 จนเมื่อวันที่ 4 พฤษภาคม นั้นได้เกิดอุบัติเหตุเมื่อรถยนต์ที่เธอนั่งพุ่งชนเข้ากับเสาโทรเลข วรันดับได้รับบาดเจ็บเล็กน้อย แต่คุณหญิงมโนปกรณ์นิติธาดา (นิตย์ หุตะสิงห์) ภรรยาของพระยามโนปกรณนิติธาดา (ก้อน หุตะสิงห์) ถึงแก่อสัญกรรมจากเหตุการณ์ครั้งนี้ 

วรันดับ ฉัตรกุล ณ อยุธยา ถึงแก่กรรมเมื่อวันที่ 10 พฤษภาคม พ.ศ. 2536 สิริอายุได้ 82 ปี

## ลำดับสาแหรก




## อ้างอิง

หมวดหมู่:สกุลบุนนาค
หมวดหมู่:ราชสกุลฉัตรกุล
หมวดหมู่:ผู้ได้รับเหรียญรัตนาภรณ์ ป.ป.ร.5
หมวดหมู่:ณ อยุธยา
หมวดหมู่:บุคคลจากโรงเรียนซางตาครู้สคอนแวนท์
หมวดหมู่:บุคคลจากเขตธนบุรี
หมวดหมู่:สกุลโอสถานนท์
เครื่องหมายดีเอ็นเอ

**เครื่องหมายดีเอ็นเอ** (DNA Marker) หมายถึง ลำดับเบสช่วงหนึ่งของดีเอ็นเอที่ใช้เป็นเครื่องหมายบ่งชี้ความเป็นเอกลักษณ์ของสิ่งมีชีวิต โดยอาจมีตำแหน่งบนโครโมโซม ในนิวเคลียส (nuclear DNA) หรือใน ออร์แกเนลล์ (mitochondria DNA หรือ chloroplast DNA) และสามารถถ่ายทอดไปยังรุ่นลูกได้ พืชแต่ละชนิดแต่ละสายพันธุ์ มีการจัดเรียงตัวของนิวคลีโอไทด์ในโมเลกุลของดีเอ็นเอที่เป็นเอกลักษณ์ ความแตกต่างหรือภาวะพหุสัณฐาน การใช้ดีเอ็นเอเป็นเครื่องหมายในการบ่งบอกความแตกต่างของสิ่งมีชีวิต สามารถทำได้โดยการเปรียบเทียบลักษณะของดีเอ็นเอของสิ่งมีชีวิตนั้น ๆ โดยเทคนิคทางอณูชีววิทยา ซึ่งเป็นที่รู้จักกันโดยทั่วไปว่า(polymorphisms) ของลำดับเบสในโมเลกุลของดีเอ็นเอนี่เอง ที่ทำให้สิ่งมีชีวิตมีความแตกต่างกัน และสามารถนำมาประยุกต์ใช้เป็นเครื่องหมายโมเลกุลได้ “ลายพิมพ์ดีเอ็นเอ” (DNA Fingerprinting) ซึ่งความแตกต่างที่เกิดขึ้น หมายถึง แบบแผนดีเอ็นเอที่จำเพาะของสิ่งมีชีวิตหนึ่งๆ นั่นเอง สามารถนำมาตรวจสอบความแตกต่างหรือภาวะพหุสัณฐานของสิ่งมีชีวิตหรือสายพันธุ์พืชที่ต้องการตรวจสอบได้

## '''อ้างอิง'''

*KeyGene Quantar Suite  *Versatile marker scoring software*
*SoftGenetics ***GeneMarker*** fragment analysis software

หมวดหมู่:ดีเอ็นเอ
หมวดหมู่:พันธุศาสตร์
หมวดหมู่:อณูชีววิทยา
หมวดหมู่:เทคนิคทางห้องปฏิบัติการ
หมวดหมู่:สิ่งประดิษฐ์ของสหรัฐ
RFLP

**วิธีการ อาร์เอฟแอลพี** (; ตัวย่อ: RFLP) เป็นวิธีที่ใช้ดีเอ็นเอตรวจสอบ (DNA probe) ซึ่งเป็นชิ้นส่วนดีเอ็นเอสายเดี่ยวขนาดเล็กที่ทราบลำดับเบสและทำการติดฉลากสารกัมมันตรังสีเพื่อใช้ในการติดตามผล นำมาทำปฏิกิริยากับดีเอ็นเอของสิ่งมีชีวิตที่สนใจที่ถูกแยกเป็นเส้นเดี่ยว และถูกตัดย่อยด้วยเอนไซม์ตัดจำเพาะ (restriction enzymes) โดยอาศัยความสามารถของดีเอ็นเอตรวจสอบที่สามารถเข้าคู่หรือจับกันกับสายดีเอ็นเอ เป้าหมายตรงตำแหน่งที่มีลำดับเบสเป็นคู่สม (DNA hybridization)กันได้

### ผลที่ได้จากการตรวจสอบ

คือ แถบดีเอ็นเอที่มีขนาดแตกต่างกันที่เกิดจากการเข้าคู่ระหว่างชิ้นดีเอ็นเอขนาดต่างๆ ที่สามารถเข้าคู่กับชิ้นดีเอ็นเอตรวจสอบได้ บนแผ่นเม็มเบรนพิเศษจากการทำปฏิกิริยาของสารกัมมันตรังสีบนชิ้นดีเอ็นเอตรวจสอบ ซึ่งขนาดของชิ้นดีเอ็นเอที่ได้เป็นผลมาจากความหลากหลายของตำแหน่งจดจำ (recognition site) ของเอนไซม์ตัดจำเพาะบนสายดีเอ็นเอนั้นๆ

หมวดหมู่:จีโนมิกส์
หมวดหมู่:อณูชีววิทยา
หมวดหมู่:เทคนิคทางห้องปฏิบัติการ
หมวดหมู่:สิ่งประดิษฐ์ของสหรัฐ
อัลมะฮัลละตุลกุบรอ

**อัลมะฮัลละตุลกุบรอ** () เป็นเมืองอุตสาหกรรมและเกษตรกรรมในประเทศอียิปต์ ตั้งอยู่ในเขตผู้ว่าการอัลฆ็อรบียะฮ์บนดินดอนสามเหลี่ยมปากแม่น้ำไนล์ เป็นเมืองใหญ่เป็นอันดับ 2 บนดินดอนสามเหลี่ยมปากแม่น้ำไนล์ มีประชากรอยู่ราว 442,000 คน (ค.ศ. 2001)

หมวดหมู่:เมืองในประเทศอียิปต์
Phaeodactylum tricornutum

***Phaeodactylum tricornutum*** เป็นไดอะตอมและเป็นสปีชีส์เดียวในสกุล *Phaeodactylum* มีรูปร่างได้หลายแบบ (fusiform, triradiate, และ oval) และเปลี่ยนรูปร่างของเซลล์ไปตามสภาพแวดล้อม  สามารถเติบโตในสภาวะที่ไม่มีซิลิกอนได้

## อ้างอิง

## แหล่งข้อมูลอื่น
* avesthagen.sznbowler.com  Genome Properties of the Diatom Phaeodactylum tricornutum **(pdf)**
* www.pubmedcentral.gov Growth of and Omega-3 Fatty Acid Production by Phaeodactylum tricornutum under Different Culture Conditions **(pdf)**
* dbs.clib-jena.mpg.de New Insight into Phaeodactylum tricornutum Fatty Acid Metabolism. Cloning and Functional Characterization of Plastidial and Microsomal 12-Fatty Acid Desaturases **(pdf)**
* journals.tubitak.gov.tr  The Growth of Continuous Cultures of the Phytoplankton Phaeodactylum Tricornutum **(pdf)**
* http://www.bio.utexas.edu/research/utex/photogallery/o-r/Phaeodactylum_tricornutum_646.htm  picture of phaeodactylum tricornutum
หมวดหมู่:ไดอะตอม
แม่น้ำจนาพ

thumb|แผนที่แม่น้ำจนาพ

**แม่น้ำจนาพ** (; ; ; ; ) เป็นแม่น้ำสายหลักในประเทศอินเดียและปากีสถาน เป็นหนึ่งใน ปัญจนทีหรือแม่น้ำ 5 สายของภูมิภาคปัญจาบ มีต้นน้ำอยู่ในเทือกเขาหิมาลัยในรัฐหิมาจัลประเทศของอินเดีย ไหลไปทางตะวันตกเฉียงเหนือแล้วไปทางตะวันตกและตะวันตกเฉียงใต้ ผ่านรัฐชัมมูและกัศมีร์และตอนกลางค่อนไปทางตะวันตกของแคว้นปัญจาบของประเทศปากีสถาน จากนั้นรวมกับแม่น้ำสตลุชเป็นแม่น้ำปัญจนัท 

## อ้างอิง

## แหล่งข้อมูลอื่น
* 

จนาพ
จนาพ
จนาพ